Surikats

Surikats (Suricata suricatta) ir mangustu dzimtas (Herpestidae) kaķveidīgais zīdītājs, kas ir vienīgā suga surikatu ģintī (Suricata). Tas ir viens no populārākajiem un iemīļotākajiem Āfrikas dzīvniekiem. Surikats ir tipisks tuksnešu un pustuksnešu dzīvnieks. Tas mājo sausos līdzenumos — Kalahari tuksnesī Botsvānā, Namiba tuksnesī Namībijā, kā arī Angolas dienvidrietumos un Dienvidāfrikā.

Pēc Āfrikas tautu ticējumiem surikats ir saules eņģelis, kas pasargā ciema iedzīvotājus no vilkača, kas uzglūn noklīdušiem lopiem un vientuļiem gājējiem. Dažviet surikatus uzskata par kaitīgiem. Galvenie iemesli – alu rakšana un slimību pārnēsāšana. Surikati tiešām var pārnēsāt trakumsērgu, tomēr pēdējos gados dokumentēti tikai daži gadījumi, kad ar trakumsērgu inficēti surikati apdraudējuši cilvēkus vai mājdzīvniekus. Piemēram, Honolulu zoodārzā Havaju salās eksponē tikai surikatu tēviņus, lai nodrošinātos pret iespēju, ka izmukuši dzīvnieki savvaļā neveidotu kolonijas. Ja tas notiktu, tas būtiski kaitētu Havaju salu dabiskajai ekosistēmai.


Šarlote Brontē

Šarlote Brontē (Charlotte Brontë; dzimusi , mirusi ) bija angļu romānu autore un dzejniece, vecākā no māsām Brontē, kas sasniedza pilngadību.

Rakstnieces ievērojamākie darbi ir romāni "Džeina Eira" (Jane Eyre; 1847), kurā viņa vērsās pret sieviešu beztiesību, un "Šērlija" (Shirley; 1849), kurā Brontē vērsusies pret sociālo nevienlīdzību. Vairākus darbus parakstījusi ar pseidonīmu Karers Bells, tai skaitā māsu pirmo literāro darbu — dzejoļu krājumu, kas tika izdots 1846. gadā.


Ādolfs Petrovskis

Ādolfs Petrovskis bija latviešu hokejists, uzbrucējs. Savas karjeras laikā Petrovskis aizvadīja 26 spēles Latvijas hokeja izlases rindās, kā arī kļuva par trīskārtēju Latvijas čempionu hokejā.


Anna Brontē

Anna Brontē (Anne Brontë; dzimusi , mirusi ) bija angļu romānu autore un dzejniece, jaunākā no māsām Brontē, kas sasniedza pilngadību.

Rakstnieces ievērojamākie darbi ir romāni "Agnese Greja" (Agnes Grey; 1847) un "Vaildfelholas iemītniece" (The Tenant of Wildfell Hall; 1848). Vairākus darbus parakstījusi ar pseidonīmu Aktons Bells, tai skaitā māsu pirmo literāro darbu — dzejoļu krājumu, kas tika izdots 1846. gadā.


Mārtins Landau

Mārtins Landau (; dzimis Bruklinā, miris Losandželosā) bija amerikāņu aktieris un producents.

Karjeru sācis 1950. gados. Viena no viņa pirmajām lomām bija loma Alfreda Hičkoka filmā "Uz ziemeļiem caur ziemeļrietumiem". Saņēmis trīs Amerikas Kinoakadēmijas balvas nominācijas kā labākais aktieris otrā plāna lomā par lomām filmās Tucker: The Man and His Dream (1988), "Noziegumi un likumpārkāpumi" (1989) un "Eds Vuds" (1994); par lomu filmā "Eds Vuds" viņš arī to ieguva. Par lomu seriālā "Neiespējamā misija" 1968. gadā saņēmis Zelta globusa balvu kā aktieris — labākā televīzijas zvaigzne. Tāpat saņēmis divas Zelta globusa balvas kā labākais aktieris otrā plāna lomā par filmām Tucker: The Man and His Dream un "Eds Vuds". 2001. gadā Landau piešķīra zvaigzni Holivudas Slavas alejā.


Mikelandželo Antonioni

Mikelandželo Antonioni (; dzimis , miris ) bija itāļu kinorežisors, scenārists, montāžists un īso stāstu rakstnieks.

Vislabāk pazīstams ar "triloģiju par mūsdienīgumu un tā neapmierinātību" — "Piedzīvojums" (1960), "Nakts" (La Notte, 1961) un "Aptumsums" (1962). Par saviem darbiem saņēmis vairākus apbalvojumus, tai skaitā divas Kannu kinofestivāla žūrijas balvas par filmām "Piedzīvojums" un "Aptumsums", Zelta palmas zaru par filmu "Fotopalielinājums" (1966), Venēcijas kinofestivāla Zelta lauvu par filmu "Sarkanais tuksnesis" (Il deserto rosso, 1964). Viena no pazīstamākajām Antonioni filmām ir "Profesija: reportieris" (1975) ar Džeku Nikolsonu galvenajā lomā. Šī filma tikusi nominēta Zelta palmas zara balvai Kannu festivālā.

Antonioni saņēmis Kinoakadēmijas goda balvu, kā arī divas Amerikas Kinoakadēmijas balvas nominācijas par filmu "Fotopalielinājums" (kā režisors un viens no scenārija autoriem). 1983. gadā Antonioni saņēma Venēcijas kinofestivāla balvu "Zelta lauva" par mūža ieguldījumu.


Nellija Zaksa

Nellija Zaksa (; dzimusi , mirusi ) bija ebreju tautības Vācijas dzejniece un dramaturģe.

1940. gadā emigrējusi uz Zviedriju. Viņas pazīstamākais darbs ir luga Eli: Ein Mysterienspiel vom Leiden Israels (1950), tāpat sarakstījusi dzejoļu Zeichen im Sand (1962), Verzauberung (1970), kā arī izdevusi dzejas krājumus In den Wohnungen des Todes (1947), Flucht und Verwandlung (1959), Fahrt ins Staublose (1961) un Suche nach Lebenden (1971). 1966. gadā saņēmusi Nobela prēmiju literatūrā par "izcilajiem liriskajiem un dramatiskajiem darbiem, kuros attēlots Izraēlas liktenis".


Žans de Lafontēns

Žans de Lafontēns (; dzimis , miris ) bija franču dzejnieks.

Viņš aizsāka fabulas žanru franču literatūrā, tāpat tiek uzskatīts par vienu no ievērojamākajiem fabulistiem pasaules literatūrā. Viņa ievērojamākais darbs ir "Fabulas" (1668—1694), kur 12 grāmatās ir apkopotas 239 fabulas. Latviešu valodā Lafontēna fabulas pirmoreiz tikušas izdotas 1766. gadā Gotharda Frīdriha Stendera lokalizējumā.


Decibels

Decibels (dB) ir relatīva logaritmiska vienība. Decibels skaitliski ir vienāds ar decimāllogaritmu (logaritms pie bāzes desmit) no divu vienāda nosaukuma fizikālu lielumu attiecības. Decibels ir desmitā daļa no retāk izmantotā bela, kas nosaukts par godu Aleksandram Greiemam Bellam. Decimāllogaritmā ir mērāmā lieluma attiecība pret iepriekš izraudzīta atskaites punkta vērtību, piemēram, izsakot decibelos enerģētiskus lielumus E un E₀, iegūst 10 \mbox{ dB}=\, \lg\left(\frac{E}{E_0}\right) .

Decibels tiek izmantots dažādās zinātnes un inženierijas nozarēs, it īpaši akustikā un elektronikā.


Gamma funkcija

Gamma funkcija ir kompleksā mainīgā analītiska transcendenta funkcija. To pielieto matemātiskajā analīzē, speciālo funkciju teorijā, matemātiskajā fizikā, varbūtību teorijā un citās nozarēs.


Kubsakne

Kubsakne matemātikā ir trešās pakāpes sakne no skaitļa. Kubsakne no skaitļa x ir skaitlis a, kuru, reizinot pašu ar sevi trīs reizes, iegūst skaitli x, tas ir, a \cdot a \cdot a = x.

Visiem reālajiem skaitļiem (izņemot nulli) ir viena reāla kubsakne un divas kompleksi saistītas saknes. Visiem nenulles kompleksajiem skaitļiem ir trīs dažādas kompleksas kubsaknes.

Piemēram, kubsakne no skaitļa 8 ir 2, jo 2³ = 8. Visas skaitļa −27i kubsaknes ir

Otrās pakāpes sakni sauc par kvadrātsakni.


Sakne (matemātika)

Sakne matemātikā ir kāpināšanai pretējās darbības rezultāts, ja kāpinātājs pieder naturālo skaitļu kopai. Saknes atrašanu sauc par saknes vilkšanu. N-tās pakāpes sakne skaitlim x ir skaitlis r, kas kāpināts pakāpē n, ir vienāds ar x

r^n = x,

kur n ir saknes rādītājs. Ja n = 2, tad to sauc par kvadrātsakni, n = 3 — kubsakni, ja n ir lielāks, tad lieto apzīmējumu n-tās pakāpes sakne, piemēram, ja n = 6, tad — sestās pakāpes sakne.

Saknes pierakstam parasti izmanto radikāļa simbolu \sqrt{\,\,} vai \surd{}, ar \sqrt{x}\!\, or \surd x apzīmējot kvadrātsakni, \sqrt[3]{x}\!\, — kubsakni, \sqrt[4]{x} — ceturtās pakāpes sakni utt.

vai


Greiema sala (Britu Kolumbija)

Greiema sala () ir lielākā Haida Gvaī arhipelāga sala, kas aizņem vairāk kā pusi no arhipelāga platības. No otras lielākās arhipelāga salas, Morsbija salas to atdala šaurs kanāls. Salā dzīvo 4475 iedzīvotāji, kas apdzīvo 6361 km² platību, tādējādi tā ir 101. lielākā sala pasaulē un 22. lielākā Kanādas sala.

Džeimss Čārlzs Prevosts Greiema salu 1853. gadā nosauca par godu Seram Džeimsam Greiemam, kurš tobrīd bija Britu Admiralitātes pirmais lords.

Zemienē, Greiema salas ziemeļos atrodas Masetas līcis.


Morsbija sala

Morsbija sala (, haidu: Gwaii Haanas) ir otra lielākā Haida Gvaī arhipelāga sala, kas veido lielāko daļu arhipelāga dienvidu daļas. Gvaī Hānas nacionālais parks iekļauj Morsbija salu un tai pieguļošās salas. Lielākā daļa salas 402 iedzīvotāju pēc 2006. gada tautas skaitīšanas datiem dzīvo Sendspitas ciemā, kas atrodas salas ziemeļaustrumu galā. Morsbija sala ir 175. lielākā sala pasaulē un 32. lielākā Kanādas sala.

Morsbija sala ir nosaukta par godu viceadmirālim Fērfeksam Morsbijam. Salas pamatiedzīvotāju valodā salas nosaukums ir Gvaī Hānas, no kura ir cēlies Gvaī Hānas nacionālā parka nosaukums.

2012. gada 27. oktobrī salā 17,5 kilometru dziļumā atradās 7,7 balles stipras zemestrīces, kas bija stiprākā zemestrīce Kanādā kopš 1949. gada Karalienes Šarlotes salu zemestrīces, epicentrs.


SES-6

SES-6 ir Nīderlandē bāzēta uzņēmuma SES World Skies sakaru pavadonis. Tas paredzēts sakaru nodrošināšanai Atlantijas okeāna reģionam: Ziemeļamerikai, Latīņamerikai un Eiropai. Orbītā palaists 2013. gada jūlijā.

Pavadoni izgatavojis uzņēmums EADS Astrium uz platformas Eurostar-3000 bāzes. SES-6 uzstādīti fiziski 38 C joslas 36 Ku joslas raidītāji, kas ir ekvivalenti 43 c joslas un 48 Ku joslas raidītājiem. Bez tam pavadonī uzstādīta aparatūra Eiropas navigācijas sistēmai EGNOS, kas darbojas L diapazonā.

Ģeostacionāro orbītu SES-6 sasniedza ar savu dzinēju palīdzību un sākotnēji tika izvietots punktā 26° rietumu garuma. Darba režīmā tas tika izvietots 40,5° R, tur aizvietojot nokalpojušo pavadoni NSS-806.


Bulduru luterāņu baznīca

Bulduru evaņģēliski luteriskā baznīca ir luterāņu dievnams, kas atrodas Bulduros, Jūrmalā.

Pēc Otrā pasaules kara baznīcā iekārtoja kinofotodokumentu arhīvu, radikāli izmainot ēkas interjeru. 1998. gadā sāka baznīcas atjaunošanu un tajā atkal svētdienās notiek dievkalpojumi.


Andris Bergs

Andris Bergs (dzimis ) ir Latvijas politiķis, pašreizējais (2013) Olaines novada domes priekšsēdētājs. Iepriekš pildījis domes izpilddirektora pienākumus.


Buļļuciems

Buļļuciems ir Jūrmalas pilsētas austrumu daļa pie Lielupes ietekas Rīgas līcī, kur izveidojies zvejnieku ciemats.


Raunda

Raunda ( — 'Apaļā sala') ir vulkāniskas izcelsmes sala Indijas okeānā, 22,5 km uz ziemeļiem no Maurīcijas. Tās platība 169 ha, maksimālais augstums sasniedz 280 m virs jūras līmeņa. Nelielo saliņu raksturo stāvas nogāzes un klinšaini krasti, kas strauji iesliecas ūdenī. No Maurīcijas cietzemes to nošķir līdz 63 m dziļš šelfs. Raunda ir viena no tā saucamām ziemeļu saliņām. Tāpat šo nelielo "arhipelāgu" veido Ganerskveina, Flata, Gabriela sala, Pižona klints un Sērpenta.

Pirmatnīgo Raundu klāja cietkoku meži, kā arī bagātīgas pandānu un palmu audzes. Salas ekosistēmu katastrofāli iedragāja 19. gadsimta pirmajā pusē ievestās kazas un truši. Šīs invazīvās sugas noganīja veģetāciju, izraisot augsnes eroziju. Raunda kalpoja par pēdējo patvērumu Maskarēnu milzu bruņurupučiem, kas izmira ap 1844. gadu.

Kopš 1957. gada Raunda kopā ar Sērpentu ir pasludināta par dabas rezervātu. 1979. gadā tika izskaustas kazas, bet 1986. gadā — truši. Pateicoties nosacītai nošķirtībai un vēlākiem stingriem aizsardzības pasākumiem, Raunda 20. gadsimtā saglabājās kā pēdējā mājvieta vairākiem augiem, bezmugurkaulniekiem un piecām rāpuļu sugām. Tā ir viens no svarīgākajiem sauszemes bioloģiskās daudzveidības centriem Maurīcijā. Neraugoties uz sasniegtajiem panākumiem un pūlēm, augsnes erozija joprojām ir nopietnākais šķērslis biotopu atjaunošanai un pilnvērtīgas ekosistēmas izveidošanai. Aprakstīto sugu skaita ziņā Raunda proporcionāli tās platībai ir visapdraudētākais planētas nostūris.


Trnavas apgabals

Trnavas apgabals () ir viens no Slovākijas apgabaliem valsts rietumos. Tas robežojas ar Austriju un Čehiju ziemeļos, un Ungāriju dienvidos, kā arī Bratislavas apgabalu rietumos, Trenčinas apgabalu ziemeļos un Nitras apgabalu austrumos.


SES-7

SES-7 (agrāk zināms kā ProtoStar II) ir Nīderlandē bāzētā uzņēmuma SES World Skies (tagad SES) sakaru pavadonis. Tas orbītā tika palaists 2009. gada maijā. Pavadonis paredzēts sakaru nodrošināšanai Dienvidāzijā un Āzijas — Klusā okeāna reģionam

Pavadoni izgatavoja uzņēmums Boeing uz platformas BSS-601HP bāzes. SES-7 uzstādīti fiziski 22 Ku joslas 10 S joslas raidītāji. S joslas raidītājus, sauktus par Indostar-II jeb Cakrawarta 2, izmanto Indonēzijas pavadoņu televīzijas uzņēmums Indovision.

Sākotnēji Boeing pavadoni ar nosaukumu Galaxy 8iR izgatavoja uzņēmumam PanAmSat (tagad Intelsat). 2002. gada novembrī PanAmSat lauza līgumu. 2008. gada 14. janvārī Boeing noslēdza līgumu ar Bermudās reģistrētu uzņēmumu ProtoStar par pavadoņa ProtoStar II piegādi. ProtoStar vajadzībām pielāgots neizmantotais Galaxy 8iR, tam pievienojot 10 S joslas raidītājus, kas nodrošinātu nokalpojušā pavadoņa Indostar-I pārklājumu.

Pēc pārbaudēm un testēšanas Boeing pavadoni ProtoStar II/IndoStar-II nodeva pasūtītājam ProtoStar. 2009. gada jūnijā ProtoStar bankrotēja. Tā pavadoņi ProtoStar I un ProtoStar II tika pārdoti izsolēs. Izsolē ProtoStar II nopirka SES. 2010. gada maijā ProtoStar II tika pārdēvēts par SES-7.


Slokas apgabals

Slokas apgabals jeb Slokas novads () bija Kurzemes un Zemgales hercogistes daļa tagadējās Jūrmalas pilsētas teritorijā, ko 1783. gadā Krievijas impērijas ķeizariene Katrīna II piespieda atdalīt no hercogvalsts un pievienot Rīgas guberņai, izveidojot Slokas draudzes novadu.


Rožeriu Seni

Rožeriu Muke Seni (, dzimis Patu Branku) ir bijušais Brazīlijas futbola vārtsargs, pašlaik ir Bahia galvenais treneris.

Gandrīz visu profesionālo karjeru, kas ilga vairāk kā divas desmitgades, Seni ir aizvadījis São Paulo FC, ar ko viņš ir ieguvis 20 titulus, tajā skaitā arī trīs reizies uzvarējis Brazīlijas čempionātā un divas - Copa Libertadores. Seni karjeras laikā ir guvis 131 vārtus, visus no 11 metru soda sitieniem vai tiešajiem brīvsitieniem, kļūstot par pirmo un vienīgo vārtsargu, kas karjeras laikā guvis vairāk par 100 vārtiem..

Starptautiskā Futbola vēstures un statistikas federācija ir atzinusi Seni par visvairāk vārtus guvušo vārtsargu futbola vēsturē, 2006. gadā apsteidzot Hosē Luisu Čilavertu. Seni ir pārstāvējis Brazīliju divos Pasaules kausos.


Marks Popovičs

Marks Popovičs (Mark Popovic; dzimis 1982. gada 11. oktobrī) ir bijušais horvātu izcelsmes kanādiešu hokejists, aizsargs. Karjeras laikā aizvadījis 81 spēli Nacionālajā hokeja līgā. Karjeras otrajā pusē spēlējis dažādās Eiropas vadošajās līgās.


Anik G1

Anik G1 ir Kanādas uzņēmuma Telesat sakaru pavadonis no Anik sērijas. Tas paredzēts sakaru nodrošināšanai Ziemeļamerikai, Dienvidamerikai un Klusā okeāna reģionam. Palaists 2013. gada aprīlī.

Pavadonis izgatavots ASV uzņēmumā Space Systems/Loral uz platformas LS-1300 bāzes. Tam uzstādīti 12 Ku joslas, 16 paplašinātās Ku joslas, 24 C joslas un 3 X joslas raidītāji.


Aigars Krēsla

Aigars Krēsla (dzimis ) ir latviešu mūziķis un uzņēmējs. Grupas Jumprava dalībnieks, pārvalda taustiņinstrumentus un sitamos instrumentus. Darbojas grupā kopš 1986. gada līdz 1992. gadam. 1997. gadā Jumpravas darbību atjaunoja Aigars Grauba, Aigars Grāvers, Aigars Krēsla un Ainārs Ašmanis. Darbojies arī grupā Vitamīns kopā ar Olgu Rajecku, Aigaru Grāveru un Raimondu Macatu.


Likteņdzirnas

Likteņdzirnas ir 1997. gadā Rīgas Kinostudijā uzņemta melodrāma pēc Jāņa Klīdzēja romāna "Sniegi" motīviem. Filmas režisors ir Jānis Streičs.


Elektromagnēts

Elektromagnēts ir tāda veida magnēts, kura magnētisko lauku rada tam pieslēgta līdzstrāva. Strāvu atvienojot, magnētiskais lauks izzūd. Elektromagnētus plaši lieto kā komponentus dažādās elektriskās ierīcēs, piemēram, elektromotoros, ģeneratoros, relejos, skaļruņos, cietajos diskos, magnētiskās rezonanses aparātos, televizoru kineskopos u.c. Lielus elektromagnētus lieto metāllūžņu pacelšanā un pārvietošanā.

Elektriskās strāvas plūsma stieplē rada magnētisko lauku ap to. Lai koncentrētu magnētisko lauku, elektromagnētos stiepli uztin tinuma veidā ar daudziem vijumiem, kas novietoti cieši cits pie cita. Tinumā ievieto dzelzs serdi. Dzelzs serdes izmantošana ļauj iegūt stiprāku magnētisko lauku.


Vaivari

Vaivari ir Jūrmalas pilsētas daļa starp Asariem un Kauguriem. Vaivaros atrodas Nacionālais rehabilitacijas centrs.


Livingstona sala

Livingstona sala (, ) ir sala Dienvidšetlendas salu arhipelāgā Antarktikā, otra lielākā arhipelāga sala. Izvietojusies arhipelāga vidusdaļā. Ap platais Makfārleina šaurums ziemeļaustrumos to atdala no Griničas salas, bet Mortona šaurums rietumos — no Snovas salas. Lielāko daļu salas teritorijas klāj ledājs, kurā paceļas vairākas klinšainas smailes. Salas dienvidaustrumos ir Tangras kalnu masīvs, kurā izvietojusies salas augstākā smaile Frīzlends (1650 m). Krasti roboti, daudz līču un pussalu. Lielākie līči ir Mūnbejs salas austrumos, Hīro līcis — ziemeļos un Volkera līcis un Sautbejs — dienvidos. Piekrastē daudz nelielu saliņu, lielākās no kurām ir Hāfmūna, Desoleišena un Ragida. Salas rietumos plaša no ledus brīva Baiersa pussala.


Pardubices apriņķis

Pardubices apriņķis () ir Čehijas Pardubices apgabala administratīvā iedalījuma vienība. Robežojas ar Pardubices apgabala Ūstu pie Orlices un Hrudimas apriņķiem, Vidusčehijas apgabala Kutna Horas un Kolīnas apriņķiem, kā arī Hradeckrāloves apgabala Rihnovas pie Knežnes un Hradeckrāloves apriņķiem.


Luka

Luka () ir pilsēta Itālijas centrālajā daļā, Toskānas reģionā, Lukas provinces administratīvais centrs. Pilsēta atrodas auglīgā līdzenumā Serkio upes krastos, netālu no vietas, kur tā ietek Tirēnu jūrā. 2012. gadā pilsētā dzīvoja 87,5 tūkstoši iedzīvotāju.

No 1160. līdz 1805. gadam Luka bija Lukas Republikas galvaspilsēta.

Pilsētas aizbildnis ir Paulins no Antiohas, kuram par godu katru gadu svin svētkus 12. jūlijā.


Lipuški

Lipuški (citviet minēts kļūdains nosaukums Ļipuški) ir apdzīvota vieta Rēzeknes novadā, Mākoņkalna pagasta centrs, šeit atrodas Mākoņkalna pagasta pārvalde un bibliotēka.

Ciems izvietojies Rāznas ezera dienvidu krastā un ietilpst Rāznas nacionālā parka teritorijā. Lipuškos atrodas Rāznas nacionālā parka dabas izglītības centrs "Rāzna".

Lipuški atrodas 25 km attālumā no novada centra Rēzeknes, 71 km attālumā no Daugavpils un 44 km attālumā no Preiļiem.

Ciems veidojies laikā, kad Krievijas impērijā tika vajāti vecticībnieki. Arī Lipuškos, bēgot no cara represijām, uz dzīvi apmetās šīs kristiešu konfesijas pārstāvji, dibinot draudzi un uzceļot baznīcu. 1893. gadā šeit bija vislielākā vecticībnieku draudze Baltijā. Tajā pašā gadā ciema centrā uzcelts vecticībnieku dievnams.

Lipušku vecticībnieku kopienas lūgšanu nams ir vietējās nozīmes arhitektūras piemineklis.

Lipuškos dzimusi Rēzeknes Goda pilsone (2012.g.), dzejniece Olga Afanasjeva (Olga Orsa).


Leons X

Pāvests Leons X (; dzimis , miris ), īstajā vārdā Džovanni di Lorenco de Mediči (Giovanni di Lorenzo de' Medici), bija Romas pāvests no līdz . Viņš bija pirmais no četriem Mediči dzimtas pāvestiem. Džovanni Mediči bija pēdējais pāvests, kurš ievēlēšanas brīdī nebija priesteris.

Viņš bija ievērojamā Florences Republikas valstsvīra Lorenco de' Mediči otrais dēls. 1489. gadā, 13 gadu vecumā, pāvests Inocents VIII iecēla viņu kardināla amatā. No 1489. līdz 1491. gadam Pizā studēja teoloģiju.

Pāvesta amatā Džovanni Mediči tika ievēlēts pēc pāvesta Jūlija II nāves, bet oficiāli par pāvestu viņš kļuva dažas dienas vēlāk, kad viņam tika piešķirti priestera un bīskapa tituli.

Savas valdīšanas sākumā viņš pārraudzīja Laterāna Piektā koncila noslēguma sesijas, taču viņam neveicās īstenot izlemtās reformas. 1517. gadā viņš vadīja dārgu karu, kura rezultātā viņa brāļadēls Lorenco di Pjero de Mediči kļuva par Urbīno hercogu, taču tas pasliktināja pāvesta finanses. Protestantu aprindās Leons X tika saistīts ar indulgenču piešķiršanu tiem, kas ziedoja Svētā Pētera bazilikas rekonstrukcijai, un šo praksi apstrīdēja Mārtiņš Luters savās 95 tēzēs. Leons X nosodīja Reformāciju, un viņa 1520. gada bulla Exsurge Domine nosodīja Lutera uzskatus. Pāvests aizņēmās un tērēja naudu, un bija ievērojams mākslas mecenāts. Viņa valdīšanas laikā tika panākts progress Svētā Pētera bazilikas pārbūvē, un tādi mākslinieki kā Rafaēls dekorēja telpas Apustuliskajā pilī. Leons X arī reorganizēja Romas Universitāti un veicināja literatūras, dzejas un vēstures studijas.

Viņš nomira 1521. gadā un ir apbedīts Santa Maria sopra Minerva Romā.


Dana Rožlapa

Dana Rožlapa (dzimusi Talsos) ir Latvijas riteņbraucēja, kas kopš 2005. gada piedalās dažādās Latvijas un starptautiskās velosacīkstēs. Viņas pamatdisciplīna ir kalnu divriteņu (MTB) maratoni, taču bez tiem Dana piedalās arī šosejas velosacensībās un šosejas sacensībās ar individuālo statu (ITT). Dana Rožlapa ir 2012., 2013. un 2019. gada Latvijas čempione šosejas sacensībās ar individuālo startu (ITT) un Latvijas čempione MTB maratonā, kā arī pēc 2012. gada starptautiskās riteņbraukšanas federācijas (UCI) MTB maratona ranga (XCMS) ieņēma 21. vietu.

Dana Rožlapa uzsāka savu sportistes karjeru kā amatiere, taču drīz pēc tam kļuvusi par profesionāli. 2013. gada sezonā viņa pārstāv Latvijas komandu MySport-Stevens. 2013. gadā viņa piedalījās Eiropas Čempionātā kalnu divriteņu maratonā, kas notika Zingenā (Singen), Vācijā, kur izcīnīja 12. vietu. Dana ir visu lielāko Baltijas MTB velosacensību laureāte.


Lāsma Kugrēna

Lāsma Mūrniece (plašāk pazīstama kā Lāsma Kugrēna, dzimusi Bauskā) ir latviešu aktrise.

Viņas tēvs ir režisors Raimonds Kugrēns.

1975. gadā absolvējusi Latvijas Konservatorijas Teātra fakultāti, pēc tam tajā pašā gadā kļuvusi par Drāmas teātra (kopš 1988. gada — Latvijas Nacionālais teātris). Aktrises karjerā vairākas reizes tikusi nominēta "Spēlmaņu nakts" balvai dažādās nominācijās. Kugrēna tēlojusi lomas tādās filmās kā "Vella kalpi Vella dzirnavās" (kinodebija) (1972), "Atspulgs ūdenī" (1977), "Vīrietis labākajos gados" (1978), "Laikmetu griežos" (1981), "Dārzs ar spoku" (1983), "Modris" (2014).

1979. gadā kļuvusi par Latvijas Teātra darbinieku savienības biedri, 1986. gadā saņēmusi Latvijas PSR Nopelniem bagātās skatuves mākslinieces goda nosaukumu. 1997. gadā Kugrēna saņēmusi Alfreda Amtmaņa-Briedīša balvu.


Aragonas Katrīna

Aragonas Katrīna (; ; ; dzimusi , mirusi ) bija Anglijas karaliene konsorte kā karaļa Henrija VIII pirmā sieva, pirms tam bijusi Velsas princese kā Artūra sieva. Aragonas Katrīnas vienīgais bērns bija karaliene Marija Tjudora.

Sešus mēnešus, kamēr viņas vīrs Henrijs atradās Francijā, viņa bija reģente. Šajā laikā Anglija uzvarēja Flodenes kaujā, kurā Katrīnai bija liela nozīme.

1501. gadā apprecējusies ar Velsas princi Artūru, taču viņu laulība neilga ilgi, jo viņš nomira piecus mēnešus vēlāk. 1509. gadā Katrīna apprecējās ar Artūra jaunāko brāli Henriju VIII, kas bija kļuvis par Anglijas karali.

Pēc 24 laulībā pavadītiem gadiem Henrijs VIII pieprasīja laulības šķiršanu, jo Katrīnai nebija vīriešu dzimuma bērnu. Karalis plānoja precēt galma dāmu Annu Boleinu. Tas kļuva par vienu no galvenajiem iemesliem reformācijai Anglijā, jo, lai to paveiktu, karalim bija nepieciešama pāvesta atļauja laulības šķiršanai. Nesaņemot pāvesta atļauju, karalis izšķīrās par baznīcas atdalīšanos no Romas, kā rezultātā izveidojās anglikāņu baznīca. Laulība tika šķirta un Anna Boleina tika kronēta . Taču jau viņu par valsts nodevību un laulības pārkāpšanu pēc karaļa pavēles sodīja ar nāvi un laulību anulēja. Karalis drīz apprecēja jaunu favorīti — galma dāmu Džeinu Seimūru.


Juris Dimiters

Juris Dimiters (dzimis Rīgā) ir latviešu scenogrāfs, gleznotājs, plakātu veidotājs.

Viņa māte ir gleznotāja Džemma Skulme, tēvs — aktieris Artūrs Dimiters.

1965. gadā beidzis mācības Jaņa Rozentāla Rīgas mākslas vidusskolā, 1973. gadā absolvējis Latvijas Mākslas akadēmijas Glezniecības nodaļu.

Kopš 1968. gada piedalās izstādēs. Dimiters bijis scenogrāfs teātra izrādēm dažādos teātros, tai skaitā Drāmas teātrī, Dailes teātrī, Valmieras teātrī, Latvijas Nacionālajā operā. Vēl ir ilustrējis grāmatas, gleznojis (pārsvarā portretus).

1975. gadā kļuvis par Latvijas Mākslinieku savienības biedru, 1989. gadā saņēmis Latvijas PSR Nopelniem bagātā mākslas darbinieka goda nosaukumu. Saņēmis vairākas galvenās balvas un prēmijas dažādās starptautiskajās izstādēs.


Pjetro Mennea

Pjetro Paolo Mennea (; dzimis , miris ) bija itāliešu vieglatlēts, sprinteris un bijušais pasaules rekordists 200 m distancē. Pēc sportista karjeras beigām — politiķis.


Parazītisms

Parazītisms ir starpsugu mijiedarbības veids, kad viena suga (parazīts), izmanto citas sugas (tā saucamā saimnieka) resursus. To uzskata par vienu no simbiozes formām. Atšķirībā no citām simbiozes formām, no parazītisma saimniekorganisms negūst nekādu labumu.

Izšķir divu veidu parazītisma formas. Viens ir ektoparazītisms, kad parazītorganisms ir ārpus saimniekorganisma, bet otrs ir endoparazītisms, kad parazīts dzīvo saimnieka organisma iekšējajā vidē. Piemēram, ektoparazīti ir ērces, blusas un utis, bet endoparazīti ir cērmes un lenteņi.

Zinātni, kura pēta parazītus un to mijiedarbību ar saimniekorganismiem, sauc par parazitoloģiju.


Andrejs Paulāns

Andrejs Paulāns (; dzimis , miris ) bija latviešu keramiķis. Latgales podniecības tradīciju izkopējs un pilnveidotājs.

Arī viņa tēvs Izidors Paulāns bijis keramiķis, no kā Andrejs arī mācījies amatu. Kopš 1933. gada piedalījies izstādēs. Paulāns tiek uzskatīts par vienu no ievērojamākajiem Latgales keramiķiem. Veidojis dažādus sadzīviskus priekšmetus, tai skaitā saimniecības traukus, dekoratīvos traukus, svečturus. Guvis panākumus izstādēs gan Latvijā, gan ārzemēs.

Kopš 1957. gada bijis Latvijas Mākslinieku savienības biedrs, 1958. gadā kļuvis par Latvijas PSR Nopelniem bagāto mākslas darbinieku.


Egils Melbārdis

Egils Melbārdis (dzimis ) ir latviešu aktieris, kurš kopš 2000. gada strādā Latvijas Nacionālajā teātrī. Filmējies televīzijas seriālā UgunsGrēks, tā turpinājumā UgunsGrēks. Atgriešanās., kā arī ierunā filmas ierakstu kompānijā SDI Media Latvia.


Leo Mēšelins

Leopolds (Leo) Henriks Stanislauss Mēšelins (Leopold (Leo) Henrik Stanislaus Mechelin, dzimis 1839. gada 24. novembrī, miris 1914. gada 26. janvārī) bija Somijas akadēmiķis, politiķis un uzņēmējs. Viņam bija liberāli ieskati ekonomikā, viņš iestājās par Somijas lielkņazistes autonomiju, par sieviešu un minoritāšu tiesībām. Pazīstams kā viens no Nokia dibinātājiem.


Blaktis

Blaktis (Heteroptera) ir blakšu kārtas (Hemiptera) apakškārta, kas apvieno apmēram 40 000 blakšu sugas. Zinātniskais nosaukums Heteroptera cēlies no sengrieķu vārda un latviski nozīmē dažādi spārni, atspoguļojot to, ka lielākajai daļai sugu priekšspārni pie pamatnes ir cieti, bet spārnu galos membrānveidīgi. Tomēr ir daži izņēmumi, piemēram, vienkāršajām odublaktīm (Enicocephalomorpha) visi četri spārni ir membrānveidīgi.


Valteri

Valteri ir Jūrmalas daļa Lielupes kreisajā krastā, trīs kilometru attālumā no jūras krasta. Robežojas ar citu Jūrmalas daļu — Asariem, no kuriem tos atdala Viņķu purvs.


Masļenku robežincidents

Masļenku robežincidents bija PSRS īstenots provokatīvs uzbrukums Latvijas robežsargu posteņiem 1940. gada 15. jūnija rītausmā. NKVD kaujinieku vienības īstenoja uzbrukumu Latvijas Robežsargu brigādes 3. Abrenes bataljona 1. rotas 2. un 3. sardzei Augšpils pagasta Masļenkos un Šmaiļos. Trešais uzbrukums 7. sardzei Žuguros tika atcelts. Lai gan būtībā incidents sastāvēja no trim atsevišķiem uzbrukumiem, vēstures literatūrā tas parasti tiek apzīmēts ar Masļenku vārdu. 3. sardze Šmaiļos tika pārsteigta un visi robežsargi sagūstīti un aizvesti uz PSRS. 2. sardze Masļenkos izrādīja pretestību, kā rezultātā 3 robežsargi un divi civilisti tika nogalināti, sardzes ēka nodedzināta un vēl vairāki cilvēki sagūstīti. Kopumā abos uzbrukumos tika nogalināti 5 cilvēki (tostarp viens pusaudzis) un 37 tika sagūstīti un aizvesti uz PSRS. Kritušie un ievainotie bija arī uzbrucēju pusē.

Uzbrukums Latvijas robežsargiem bija Latvijas un PSRS līguma par neuzbrukšanu pārkāpums, kas ievadīja pilnīgu Latvijas okupāciju.


2013. gada Valmieras domes vēlēšanas

2013. gada Valmieras domes vēlēšanas notika 2013. gada Latvijas pašvaldību vēlēšanās. Vēlēšanās Valmieras domē tika ievēlēti 13 deputāti. Vēlēšanās piedalījās 5 kandidātu saraksti, kas veidoti no 72 kandidātiem. Valmierā vēlēšanas notika 7 iecirkņos.

Vēlēšanās visvairāk balsu ieguva "Valmierai un Vidzemei" (60,63%), bet kopā pilsētas domē iekļuva 4 saraksti. Valmieras domes vēlēšanās piedalījās 8 534 vēlētāji jeb 42,77% no balsstiesīgajiem. No vēlēšanu aploksnēm derīgas bija 8 512, bet savu balsi par kādu no sarakstiem atdeva 8 440 vēlētāji.


Shadowgun

Shadowgun ir 2011. gadā iOS un Android ierīcēm izdota šaujamspēle no trešās personas skatpunkta. Spēles izstrādātāji ir Madfinger Games.


Hvaletice

Hvaletice () ir pilsēta Čehijā, Pardubices apgabala Pardubices apriņķī pie Elbas upes. Upes osta. Pie pilsētas — termoelektrostacija, kuras skurstenis ir augstākais valstī.


Vēstule ebrejiem

Vēstule ebrejiem (; saīsinājums: Heb. vai Ebr.) ir viena no Jaunās Derības grāmatām. Tradicionāli tiek uzskatīts, ka to ir uzrakstījis Svētais Pāvils. Tajā ir 13 nodaļas. Šajā grāmatā ir daudz atsauces uz Vecās Derības grāmatām. Vēstulē ebrejiem ir stāstīts, kā Jēzus Kristus paveic to, kas tika pravietots Vecājā Derībā.


Vilma Rūdolfa

Vilma Glodeana Rūdolfa (; dzimusi , mirusi ) bija amerikāņu vieglatlēte, startējusi 100 m un 200 m sprinta distancēs.

Bijusi 20. bērns starp 22 brāļiem un māsām. Vidusskolas laikā spēlējusi basketbolu, pēc tam pārgājusi uz vieglatlētiku.

Piedalījusies divās Olimpiskajās spēlēs (, ). 1956. gadā Melburnā izcīnīja bronzas medaļu 4×100 m stafetē ASV komandas sastāvā. 1960. gadā Romā izcīnīja trīs zelta medaļas: individuālajos 100 m un 200 m sprintos, kā arī 4×100 m stafetē ASV komandas sastāvā. Viņa kļuva par pirmo amerikānieti, kas vienās Olimpiskajās spēlēs izcīna trīs zelta medaļas.

Vairākas reizes uzstādījusi pasaules rekordus gan individuālajās distancēs, gan stafetē.

1960. un 1961. gadā Rūdolfa tika atzīta par Associated Press gada sportisti. Tāpat 1961. gadā kā gada labākā amatiere saņēma Džeimsa Salivana balvu, kļūdama par pirmo sievieti, kas to spējusi.

Pēc sportistes karjeras beigām 1962. gadā kļuva par skolotāju un treneri. Mirusi 1994. gadā ar smadzeņu audzēju.


Pjērs Korneijs

Pjērs Korneijs (; dzimis , miris ) bija klasicisma laika franču dramaturgs. Kopā ar Moljēru un Rasinu tiek uzskatīts par vienu no labākajiem 17. gadsimta franču dramaturgiem. Ievērojamākais darbs - 1636. gadā publicētā traģikomēdija "Sids" (Le Cid). Dažkārt dēvēts par "franču traģēdijas tēvu".

Dzimis Ruānā, karaļa mežziņa ģimenē. Mācījies jezuītu skolā (mūsdienās Lycée Pierre-Corneille). 1625. gada publicējis savu pirmo lugu - komēdiju Mélite. 1634. gadā par Korneija mecenātu kļuva kardināls Rišeljē, tomēr sadarbība ilgi neturpinājās. 1636. gadā tika radīta luga "Sids" (Le Cid). Luga ieguva popularitāti, tomēr izsauca karstas debates sabiedrībā (t.s. Querelle du Cid). Pēc "Sida" Korneijs radīja vēl 25 lugas, bieži pēc Romas vai Senās Grieķijas sižetiem.


Edvīns Mozess

Edvīns Korlijs Mozess (; dzimis ) ir bijušais amerikāņu vieglatlēts, pārsvarā startējis 400 m barjerskrējienā, kur bijis pasaules rekordists.

Laikā no 1977. līdz 1987. gadam Mozess izcīnīja uzvaru 107 finālos pēc kārtas (122 skrējienos pēc kārtas), kā arī četras reizes uzstādīja pasaules rekordu. Saskaņā ar 2012. gada aprīļa datiem viņam pieder 25 no 100 ātrākajiem laikiem šīs distances vēsturē.

Piedalījies trijās Olimpiskajās spēlēs (, , ). 1976. gadā Monreālā un 1984. gadā Losandželosā 400 m/b distancē izcīnīja zeltu, savukārt 1988. gadā Seulā — bronzu. Uzvaru izcīnījis arī pirmajā Pasaules čempionātā Helsinkos 1983. gadā, kā arī 1987. gadā Romā. 1984. gadā tika atzīts par Sports Illustrated gada labāko sportistu. 1983. gadā saņēmis Džeimsa Salivana balvu kā gada labākais amatieris.

1990. gadā piedalījies vienā no Pasaules kausa bobslejā posmiem Vinterbergā, kur izcīnīja bronzu Braiena Šaimera pilotētajā divniekā.


Vilsons Kipketers

Vilsons Kosgei Kipketers (Wilson Kosgei Kipketer; dzimis ) ir bijušais Dānijas vieglatlēts, kas karjeras sākumā pārstāvēja dzimto Keniju. Viņam pieder pašreizējais pasaules rekords 800 m un 1000 m distancēs telpās, ilgu laiku sportistam piederējis arī pasaules rekords 800 m distancē stadionā.

Karjeru sācis Kenijā, taču 1990. gadā aizceļoja uz Dāniju kā ārzemju apmaiņas students. Vēlāk viņš saņēma Dānijas pilsonību. 1994. gadā uzvarēja 16 distancēs no 18 startiem 800 m distancē, nākamajā gadā viņš guva savu pirmo uzvaru Pasaules čempionātā, kas norisinājās Gēteborgā, Zviedrijā. 1996. gadā SOK viņam aizliedza pārstāvēt Dāniju . 1997. gadā izcīnīja uzvaru Pasaules čempionātā, ko atkārtoja arī 1999. gadā Seviļā. Piedalījies divās Olimpiskajās spēlēs (, ). 2000. gadā Sidnejā izcīnīja sudraba medaļu, savukārt 2004. gadā Atēnās — bronzu.

800 m distancē Kipketers dominēja veselu dekādi, trīs gadus viņš palika neuzvarēts. Viņam pieder 8 no pašreizējiem 17 labākajiem laikiem 800 m distancē. Kipketera uzstādītais pasaules rekords netika pārspēts gandrīz 13 gadus, līdz to 2010. gadā laboja Deivids Rudiša.


Cikādes

Tās ir dziedošās cikādes, cikādiņas, putcikādes, dzeloņcikādes un citi cikāžu veidi. Otra kādreizējās augu sūcēju kārtas grupa - laputis un bruņutis mūsdienās tiek sistematizētas augutu apakškārtā (Sternorrhyncha). Pārējās augu sūcēju sugas tiek sistematizētas sūnu blakšu apakškārtā (Coleorrhyncha). Tomēr taksonomisko vienību - blakšu kārtas (Hemiptera) un augu sūcēju kārtas (Homoptera) - statuss joprojām starp sistemātiķiem tiek diskutēts.

Visas cikāžu apakškārtas sugas ir augēdājas un daudzas sugas pārnēsā augu slimību vīrusus un sēnītes. Daudzas cikāžu sugas, komunicējot savā starpā, ir ļoti skaļas. Dažu sugu izdotās skaņas ir dzirdamas vairāku simtu metru attālumā. Cikādes attīstās ar nepilnīgu pārvēršanos - nav kūniņas stadijas. Olas tās dēj stublājos, pārdurot tos ar dējekli. Kāpuri barojas ar augu sulu.


1906. gada Francijas Grand Prix

1906. gada Francijas Grand Prix bija pirmā Grand Prix izcīņa automobiļiem. Tā notika 1906. gada 26. un 27. jūnijā netālu no Lemānas, Francijā.

Katrā sacensību dienā katrs braucējs veica sešus 103,18 km garos apļus, kopumā veicot 1238,16 km. Distanci veicot vairāk nekā 12 stundās, par pirmo Grand Prix uzvarētāju kļuva Renault pārstāvošais ungārs Ferencs Siss. Otrajā vietā ierindojās FIAT pārstāvošais itālis Felise Nacāro, trešajā — Clément-Bayard pārstāvošais francūzis Albērs Klemāns.


Lemāna

Lemāna () ir pilsēta Francijā, Sartas departamenta administratīvais centrs.

Pirmais pilsētu pieminējis Ptolemajs. Lemāna ir 52,81 km² liela, 2010. gadā tās iedzīvotāju skaits sasniedza 142,6 tūkstošus. Pilsētā kopš 1926. gada katru gadu notiek Lemānas 24 stundu sacīkstes, tāpat te atrodas profesionāls basketbola klubs Le Mans Sarthe Basket, futbola klubs Le Mans FC.


Karola Hegkvista

Karola Marija Hegkvista (; dzimusi ) ir zviedru dziedātāja, dziesmu autore.

Viņas debijas albums Främling tika pārdots vairāk nekā 1 miljonā kopiju, kas ir Zviedrijas mūzikas vēstures rekords. Savā vairāk nekā 25 gadus ilgajā karjerā ir ierakstījusi tādas dziesmas kā Främling (1983), Tommy tycker om mig (1984), Fångad av en stormvind (1991), All the Reasons to Live (1992), I Believe in Love (2001), Genom allt (2005), Evighet (2006). Mūziķe ir trīs reizes pārstāvējusi Zviedriju Eirovīzijā: 1983. gadā ar dziesmu Främling viņa ierindojās trešajā vietā. 1991. gadā ar dziesmu Fångad av en stormvind viņa uzvarēja, 2006. gadā ar dziesmu Invincible ierindojās piektajā vietā. Tādējādi viņa ir viena no visu laiku veiksmīgākajām Eirovīzijas dalībniecēm konkursa vēsturē.


Likteņa ironija jeb Vieglu garu!

"Likteņa ironija jeb Vieglu garu!" () ir 1975. gada padomju komēdija, kuras režisors ir Eldars Rjazanovs. Filma pirmoreiz tika pārraidīta Pirmajā programmā. Filmā galvenās lomas attēlo Andrejs Mjagkovs, Barbara Briļska un Jurijs Jakovļevs. Filmas sižets pamatā atkārto Emīla Braginska un Eldara Rjazanova 1969. gadā uzrakstīto lugu "Laimīgu Jauno gadu! vai Reiz Jaungada naktī..." (С лёгким паром! или Однажды в новогоднюю ночь…). "Likteņa ironija" ir stāsts par divu cilvēku attiecībām un piedzīvojumiem Vecgada vakarā un Jaungada naktī.

Šī filma tiek uzskatīta par vienu no veiksmīgakajiem padomju televīzijas darbiem un tā saglabā savu popularitāti arī pašreiz. Tiek lēsts, ka filmas pirmizrādi televīzijā ir noskatījušies apmēram 100 miljoni cilvēku.

2007. gadā iznāca filmas turpinājums "Likteņa ironija 2".


Svenska Cellulosa Aktiebolaget SCA

Svenska Cellulosa Aktiebolaget SCA (publ) jeb SCA ir Zviedrijas uzņēmums, kas piedāvā koksnes produkciju. Tā galvenais birojs atrodas Sundsvallā. Uzņēmums dibināts 1929. gadā.

Uzņēmums ražo koksnes izstrādājumus, koksnes masu, papīru un koksnes biokurināmo. SCA ir viens no lielākajiem privātajiem meža īpašniekiem ar 2,6 miljoniem hektāru. Līdz 2017. gadam, kad tika atdalīts Essity, SCA lielākā produkcijas daļa bija higiēnas un veselības produkti.


Millennium Stadium

Millennium Stadium () ir Velsas nacionālais stadions, kas atrodas Kārdifā. Stadions tika atklāts . Te savas mājas spēles aizvada Velsas regbija izlase, stadionā savas mājas spēles bieži ir aizvadījusi arī Velsas futbola izlase. Tāpat šeit ir notikuši vairāki citi sporta, mūzikas pasākumi, piemēram, Apvienotās Karalistes Grand Prix izcīņa spīdvejā. Stadions tika uzcelts 1999. gada Pasaules kausa regbijā vajadzībām. Millennium Stadium stadiona laukums ir 120×79 m liels.

Stadionā ir 74 500 skatītāju vietas, tāpat tam ir nolaižams jumts, kas ir tikai otrs stadions Eiropā ar to, tāpat tas ir pasaulē lielākais stadions ar nolaižamo jumtu. Visvairāk skatītāju bija 2008. gada februārī notikušajai Sešu Nāciju čempionāta spēlei starp Velsas un Skotijas regbija izlasēm, to klātienē vēroja 74 576 cilvēki.

2017. gadā šeit notika UEFA Čempionu līgas finālspēle starp Real Madrid un Juventus.


Gūss Teitums

Rīss "Gūss" Teitums (; dzimis , miris ) bija amerikāņu basketbolists.

Karjeru sācis kā beisbolists, spēlējis pirmās bāzes spēlētāja pozīcijā nēģeru beisbola līgā, pēc tam pārgājis uz basketbolu. Spēlējis Hārlemas "Globetrotters" basketbola šovu komandā, kur bija viens no populārākajiem spēlētājiem. Viņš ir pirmais, kas ticis nosaukts par basketbola klauna princi. Tiek uzskatīts par vienu no savas ēras labākajiem basketbolistiem, kā arī vienu no labākajiem izklaidētājiem "Globetrotters".

2011. gadā ticis uzņemts basketbola slavas zālē. 2012. gadā par viņu tika uzņemta ESPN dokumentālā filma GOOSE.


Hārlemas "Globetrotters"

Hārlemas "Globetrotters" () ir ASV basketbola paraugspēļu komanda, kurā apvienots atlētiskums, teātris un komēdija. Pati komanda atrodas Hārlemā, Ņujorkā, taču vadība — Fīniksā, Arizonā. Komandas īpašniece ir Shamrock Holdings firma.

Komanda ir aizvadījusi vairāk nekā 20 tūkstošus paraugspēļu 120 valstīs. "Globetrotters" tika dibināts 1927. gadā. Komandā ir spēlējuši arī tādi NBA spēlētāji kā Vilts Čemberlens, Konijs Hokinss un Natanjēls Kliftons, kā arī Markess Heinss, Mīdovlarks Lemons, Džeroms Džeimss, Gūss Teitums, Hūberts Osbijs.

2002. gadā komanda tika uzņemta basketbola slavas zālē.


Jāņogas

Jāņogas (Ribes) ir vienīgā ērkšķogu dzimtas (Grossulariaceae) ģints, kurā ir aptuveni 150 sugas. Jāņogu ģintī ir arī ērkšķogas, kas pēc dažu botāniķu domām tomēr tiek izdalītas atsevišķā ērkšķogu ģintī (Grossularia). No jāņogu ģints Latvijā ir sastopama sarkanā jāņoga, pūkainā jāņoga (Ribes spicatum), Alpu vērene (Ribes alpinum), melnā upene un nokarenā ērkšķoga.


Kristaps Helmanis

Kristaps Helmanis (dzimis , miris ) bija latviešu veterinārārsts, mikrobiologs, epizootologs. Bijis viens no pirmajiem, kas ieguva imūnserumu pret Sibīrijas mēri un tuberkulīnu.


Cikāžveidīgie

Cikāžveidīgo infrakārtā ir apmēram 35 000 sugu, kas sastopamas visos pasaules kontinentos, izņemot Antarktīdu. Lielākā sugu dažādība mājo Eirāzijā. Visas Latvijā dzīvojošās cikāžu sugas (231) pieder pie cikāžveidīgo infrakārtas.


Inversās trigonometriskās funkcijas

Inversās trigonometriskās funkcijas jeb ciklometriskās funkcijas ir trigonometrisko funkciju inversās funkcijas. Tām ir sašaurināti definīcijas apgabali, pie tam tā, lai šajā apgabalā katra funkcijas vērtība tiktu iegūta tikai vienu reizi. Pastāv inversā sinusa, kosinusa, tangensa, kotangensa, sekansa un kosekansa funkcijas. Inversās trigonometriskās funkcijas tiek izmantotas, lai aprēķinātu leņķus. Tās plaši tiek izmantotas navigācijā, fizikā, inženierijā u.c.

Visbiežāk inversās trigonometriskās funkcijas pieraksta, parastajai trigonometriskajai funkcijai pieliekot priekšā arc- ( — 'loks') — arcsin x, arccos x utt. Vēl tās var tikt pierakstītas kā sin−¹ (x), cos−¹ (x), tan−¹ (x) utt., taču šajā gadījumā tas var tikt sajaukts ar parasto trigonometrisko funkciju, kas kāpināta −1 pakāpē. Pastāv vēl dažādi to pieraksti.


Cikāžu virsdzimta

Cikāžu virsdzimta (Cicadoidea) ir cikāžveidīgo infrakārtas (Cicadomorpha) virsdzimta, kas apvieno 2 dzimtas. Šīs virsdzimtas sugas ir skaļākie kukaiņi pasaulē. Pastāv viedoklis, ka dažu cikāžu sugu kopīgi radītā skaņa tās aizsrgā pret to ienaidniekiem - putniem. Skaņa var sasniegt 120 decibelu skaļumu, kas cilvēka ausij ir jau sāpīgi. Kopīgi dziedot, putniem ir grūti noteikt arī cikādes atrašanās vietu.


Autoliv

Autoliv AB ir Zviedrijas uzņēmums, kas ražo automašīnu drošības sistēmas. Tas ir dibināts 1953. gadā. Uzņēmuma galvenais birojs atrodas Stokholmā. Tas pieder ASV, Delavērā reģistrētajai pārvaldītājsabiedrībai Autoliv Inc.

Autoliv Inc. akcijas tiek kotētas Ņujorkas fondu biržā un Nasdaq Stockholm biržā (noguldījuma kvītis). 2019. gada decembrī lielākie kapitāldaļu turētāji bija Cevian Capital AB, Alecta Pension Insurance Mutual, Swedbank Robur Fonder AB, AMF Pensionsförsäkring AB, Henderson Global Investors, Ltd.


Cikāžu dzimta

Cikāžu dzimta (Cicadidae) ir cikāžveidīgo infrakārtas (Cicadomorpha) dzimta, kas apvieno apmēram 2500 sugas, kas iedalās apmēram 347 ģintīs un 4 apakšdzimtās. Cikāžu dzimtas sugas dzīvo, sākot ar mēreno joslu un beidzot ar tropiem. Lielākā daļa sugu mājo tropos un subtropos, bet dažas sugas sastopamas arī tuksnesī. Šīs dzimtas sugas ir skaļākie kukaiņi pasaulē. Pateicoties savai skaļajai čirkstēšanai un sisināšanai, tie ir vieni no pazīstamākajiem kukaiņiem savā izplatības areālā. Vārds cikāde cēlies no latīņu vārda cicada, kas tulkojumā latviski nozīmē koku circenis.

Cikāžu sugas var izraisīt ievērojamus postījumus dažu kultūraugu sējumiem, krūmiem un kokiem, mātītēm augu stublājos dziļi iedurot dējekli un izdējot tajos olas. Daudzās pasaules valstīs cikādes tiek izmantotas kā cilvēku pārtika. Tās pārtikā izmantoja jau Senajā Grieķijā un līdz mūsdienām tradīcija ēst cikādes ir saglabājusies Ķīnā, Malaizijā, Birmā, Latīņamerikā un Āfrikā, piemēram, Kongo. Ēšanai vērtīgākas skaitās mātītes, jo tām ir vairāk "gaļas". Cikāžu čaulas tiek izmantotas Ķīnas tradicionālajā medicīnā.


Trasējošā munīcija

Trasējošā munīcija ir lodes vai lielkalibra lādiņi, kuru pamatnēs ir iestrādāts trasējošais sastāvs. Trasējošais sastāvs deg ar spilgtu gaismu, ļaujot šāvējam ar neapbruņotu aci redzēt lodes lidošanas trajektoriju un veikt nepieciešamos labojumus.

Trasējošai munīcijai ir daudz dažādu pielietojumu. Ložmetēju patronlentās parasti katra piektā lode ir trasējošā. Tas ļauj apkalpei vieglāk kontrolēt šaušanas trajektoriju. Vada un nodaļu komandieri mēdz pielādēt savu ieroču magazīnas tikai ar trasējošām lodēm, kas ļauj vieglāk norādīt saviem kareivjiem pretinieka atrašanās vietu. Karavīri reizēm mēdz katras magazīnas apakšā ievietot divas vai trīs patronas ar trasējošām lodēm, lai vieglāk spētu kontrolēt palikušo patronu skaitu.

Trasējošo munīciju aizdedzina munīcijas degošais šaujampulveris, retākos gadījumos (lielkalibra lādiņiem) speciāla aizdedzes kapsele. Trasējošā munīcija ar aizdedzes kapseli ļauj maskēt šaušanas pozīciju, jo trasējošais sastāvs aizdegas tikai trajektorijā. Trasējošais sastāvs parasti tiek noslēgts ar celulozes aplīti tā hermetizācijai. Zenītartilērijā parasti tiek izmantota trasējošā munīcija, kura pēc trasējošā sastāva izdegšanas tiek izmantota lādiņa likvidācijai.


2013. gada Ventspils domes vēlēšanas

2013. gada Ventspils domes vēlēšanas notika 2013. gada Latvijas pašvaldību vēlēšanās. Vēlēšanās Ventspils domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 84 kandidātiem. Ventspilī vēlēšanas notika 13 iecirkņos.

Vēlēšanās visvairāk balsu ieguva "Latvijai un Ventspilij" (69,44%), bet kopā pilsētas domē iekļuva 4 saraksti. Ventspils domes vēlēšanās piedalījās 10 406 vēlētāji jeb 40,91% no balsstiesīgajiem. No vēlēšanu aploksnēm derīgas bija 10 389, bet savu balsi par kādu no sarakstiem atdeva 10 245 vēlētāji.


Nukleotīdi

Nukleotīdi ir nukleīnskābju monomēri, kas ir svarīgi vielmaiņas procesos. Piemēram, tie ir atrodami dažādu fermentu sastāvos. Nukleotīdi sastāv no 3 komponentiem: no heterocikliskā slāpekļa bāzes (purīna (adenīns un guanīns) vai pirimidīna (timīns, uracils un citozīns) atvasinājuma), no monosaharīda (pentozes) (DNS — dezoksiriboze; RNS — riboze), no fosforskābes atlikuma.

Viens no nozīmīgākajiem nukleotīdiem ir adenozīntrifosforskābe (ATF).


Igaunijas Konservatīvā Tautas partija

Igaunijas Konservatīvā Tautas partija () ir nacionālistu politiskā partija Igaunijā. Tās vadītājs kopš 2020. gada jūlija ir Martins Helme.

2012. gada 24. martā Igaunijas Tautas savienība un Igaunijas Nacionāla kustība apvienojās, izveidojot Igaunijas Konservatīvo Tautas partiju.


Pauls Butkēvičs

Pauls Butkēvičs (dzimis Rīgā) ir latviešu aktieris.

Pēc Rīgas 11. vidusskolas beigšanas 1959. gadā mācījies Rīgas Politehniskajā institūtā un uzsācis darbu VEF rūpnīcā par automātisko tālruņu sakaru regulētāju. Paralēli mācībām un darbam Pauls Butkēvičs darbojies Roberta Ligera Rīgas pantomīmas teātrī (1957-1959), vēlāk (1959-1961) darbojies Dailes teātra eksperimentālajā teātra 3.studijā, kurā bija apvienojušies vairāki Teātra fakultātē neiekļuvušie jaunieši - Juris Strenga, Leons Krivāns, Ilze un Uldis Vazdiki. Mācījies Rīgas 1. tehniskajā skolā (1963). Studējis Latvijas Universitātes Juridiskajā, kā arī Vēstures un filozofijas fakultātēs; studējis arī Latvijas Valsts konservatorijas Kordiriģentu nodaļā (1964-1966).

Filmēties sācis 1963. gadā - pirmā loma - televīzijas filmā "Nedziedātā dziesma" (1963, Telefilma-Rīga). Pirmā galvenā loma 1965. gadā Adas Neretnieces kinofilmā "Hipokrāta zvērests", atveidojot Imantu Veidi. Uzņēmies Rolanda Kalniņa kinofilmās "Akmens un šķembas" (1966) un "Elpojiet dziļi" (1967). Ar filmā "Elpojiet dziļi" atveidoto Ralfa lomu guva ievērību; daudzas no filmā dzirdamajām dziesmām Paula Butkēviča izpildījumā latviešu kultūrā ir tapušas par mākslinieciski vēsturisko vērtību. Butkēvičs atveidojis lomas tādās filmās kā "Rallijs" (1978), "Nepabeigtās vakariņas" (1979), "Ilgais ceļš kāpās" (TV seriāls, 1981), "Mirāža" (1983), "Aija" (1987), Daudzas lomas tēlojis arī Krievijā uzņemtajās filmās, tai skaitā arī nelielu lomu seriālā "Septiņpadsmit pavasara mirkļi". 1990. gadā kļuvis par Krievijas PFSR Nopelniem bagāto skatuves mākslinieku.

No Latvijas aktieriem nospēlējis visvairāk lomu kino - apmēram 150 filmās, arī Dānijā, Zviedrijā, Vācijā, Polijā, Krievijā un Indijā.

Precējies ar kostīmu mākslinieci, ilggadējo Latvijas Televīzijas darbinieci Zintu Jansoni, dzīvo Daudzeses pagasta "Rudzīšos".


Ištvāns Bočkai

Ištvāns Bočkai (; dzimis , miris ) bija Ungārijas kalvinistu līderis, Transilvānijas princis no 1605. līdz 1606. gadam.

Dzimis Transilvānijā. Jaunību pavadijis Vīnē un Prāgā. 1576. gadā atgriezās Transilvānijā, kur Bočkai māsa bija Transilvanijas prinča Krištofa Bātori sieva. Pēc Krištofa Bātori nāves par princi kļuva mazgadīgais Žigmonds Bātori, bet Bočkai ietilpa reģentu skaitā. 1595. gadā Ištvāns Bočkai kopa ar Valahijas princi Mihaju Drosmīgo sakāva osmaņus kaujā pie Džurdžu.

Vēlāk Transilvānijā itāļu karavadonis Džordžo Basta ar Hābsburgu atbalstu sāka represijas pret Transilvānijas protestantiem. Bočkai pret to iebilda, tāpēc tika izsūtīts uz Prāgu, kur pavadīja divus gadus.

Atgriežoties Transilvānijā un meklējot atbalstu pie osmaņiem, viņš kļuva par prethābsburgu sacelšanās vadoni. Vairākkārt sakāva Hābsburgu karaspēku, līdz Matiāss bija spiests sākt miera sarunas. 1606. gadā tika noslēgts Vīnes līgums, kurā tika pieļauta reliģiskā tolerance. Tomēr 1606. gada beigās Bočkai mira. Pēc nostāstiem Ištvānu Bočkai noindēja Transilvānijas kanclers Mihājs Kātajs.


Drošības spilvens

Drošības spilvens ir pasīvās drošības sistēma transportlīdzekļos. Paredzēts pasažieru un vadītāja aizsardzībai, lai tie nesavainotos pret cietām virsmām automašīnas trieciena gadījumā.

Drošības spilvens sastāv no elastīga apvalka, kurš transportlīdzekļa avārijas gadījumā strauji piepildās ar gāzi, tādējādi mīkstinot automašīnas pasažieru triecienu pret iekšējiem objektiem. Mūsdienu automašīnās ir vairāki drošības spilvenu modeļi, kas izvietoti pasažierim priekšā un sānos. Sensori (akselerometri, trieciena sensori, sāna (durvju) spiediena sensori, riteņu ātruma sensori, žiroskopi, bremžu spiediena sensori un sēdvietu aizņemšanas sensori) izvietoti automašīnas priekšdaļā vai salonā un atkarībā no priekšas vai sāna trieciena, mašīnas ātruma samazināšanās pakāpes un citiem parametriem, iedarbina attiecīgos spilvenus.

Par automašīnu drošības spilvena izgudrotāju uzskata vācieti Valteru Lindereru (Walter Linderer). Viņa drošības spilvenu piepūta saspiests gaiss, kuru iedarbināja vai nu trieciens buferī vai vadītājs. Viņš savu izgudrojumu patentēja 1953. gada 12. novembrī, bet līdzīgu sistēmu dažus mēnešus agrāk jau bija patentējis amerikānis Džons Hetriks (John W. Hetrick). Mūsdienās izmantoto tehnoloģiju 1963. gadā izstrādāja japānis Jasuzaburo Kobori (Yasuzaburou Kobori, 小堀保三郎). 1967. gadā amerikānis Alens Brīds (Allen K. Breed) izgudroja trieciena sensoru, kas sastāvēja no lodes, kas ar magnētu iestiprināta caurulē. Šis risinājums izrādījās ļoti veiksmīgs, un Brīds to piedāvāja Chrysler. 1970. gados Ford un General Motors drošības spilvenu ieviesa savās automašīnās. 1977. gadā General Motors pārtrauca drošības spilvenu iebūvēšanu klientu intereses trūkuma dēļ. Tikai 1990. gados sākās plaša drošības spilvenu izmantošana ASV automašīnās.


Imants Mežaraups

Imants Mežaraups (dzimis , miris ) bija latviešu komponists, mūzikas pedagogs un diriģents.

Izglītību ieguvis Setlmenta mūzikas skolā Filadelfijā, Pensilvānijas universitātē.

Bijis ērģelnieks un mūzikas dzīves vadītājs Filadelfijas latviešu evaņģēliski luteriskajā Svētā Jāņa draudzē, kur darbojies laikā no 1975. līdz 1995. gadam. Tāpat strādājis Pensilvānijas universitātē, kur pasniedzis mūzikas teoriju un diriģējis kori un orķestri. Laikā no 1985. līdz 1993. gadam vadījis mākslas nozari Džērmtaunas akadēmijā, pasniedzis mūzikas teoriju, vēsturi, kompozīciju un elektronisko mūziku, kā arī diriģēja orķestri, kameransambli, kori un džeza ansambli.

1996. gadā pārcēlās uz dzīvi Latvijā, kur strādājis dažādās mūzikas izglītības skolās, kā arī Talsu evaņģēliski luteriskās draudzes korī, kur darbojās kā diriģents un ērģelnieks. 1999. gadā kļuva par Latvijas Komponistu savienības biedru.

Karjeras laikā Mežaraups ir saņēmis vairākus apbalvojumus, tai skaitā "Autortiesību bezgalības balvu 2012".


Mežaraups

Imants Mežaraups (1958—2013) — latviešu komponists, mūzikas pedagogs un diriģents; Jānis Mežaraups (1904—1999) — Latvijas agronoms un politiķis; Pēteris Mežeraups (1895—1931) — latviešu padomju kara lidotājs.


EQT

EQT AB (agrāk EQT Holdings AB) ir Zviedrijā reģistrēta privātā kapitāla uzņēmumu grupa. Galvenais birojs atrodas Stokholmā. Dibināts 1994. gadā.

Uzņēmums pārvalda privātā kapitāla fondus. Fondu vidējais darbības ilgums ir 7 — 10 gadi. Pirmo piecu gadu laikā tiek veiktas investīcijas (iegādāti uzņēmumi), bet pēdējo piecu gadu laikā tiek atgūtas investīcijas (pārdoti uzņēmumi). 2018. gadā grupā ietilpa 27 fondi ar piesaistīto kapitālu aptuveni 50 miljardi EUR.


Otons

Marks Salvijs Otons (, dzimis , miris ) bija Romas imperators 69. gadā no 15. janvāra līdz 16. aprīlim. Viņš bija otrais imperators Četru imperatoru gadā.

Dzimis dižciltīgā etrusku cilmes ģimenē. Jaunībā bija imperatora Nerona draugs, bet pēc savas sievas mīlas dēkas ar Neronu tika atstumts no galma un nosūtīts kā pārvaldnieks uz Luzitānijas provinci. Bijis viduvējs administrators. 68. gadā kļuvis par kaimiņu provinces Tarakonas Spānijas pārvaldnieka Galbas sabiedroto un pievienojies viņam maršā uz Romu. Nākamā gada sākumā sacēlās pret Galbu un nogalināja viņu, tādējādi pats kļūstot par imperatoru. Trīs mēnešus vēlāk viņš piekāpās konfliktā ar LejasĢermānijas provinces pārvaldnieku Vitēliju un veica pašnāvību pēc sakāves kaujā pie Bedriākas, kur kopējais zaudējumu apmērs sasniedza 40 000 karavīru.


Eiropas autoceļš E30

Eiropas autoceļš E30 ir daļa no Starptautiskā E ceļu tīkla A klases Rietumu-Austrumu maršruta, kas savieno Īrijas ostas pilsētu Korku rietumos, ar Krievijas pilsētu Omsku austrumos. Liela daļa no E30 Krievijas teritorijā sakrīt ar Trans-Sibīrijas autoceļa maršrutu, un uz austrumiem no Urāliem, tas sakrīt ar Āzijas autoceļu tīkla autoceļu AH6, kura otrs gals atrodas Dienvidkorejas pilsētā Pusanā.


Paugurs

Paugurs, arī pakalns ir reljefa forma, kam raksturīgs relatīvi neliels, tomēr izteikts zemes virsas paaugstinājums (relatīvi līdz 200 m) virs apkārtējiem pazeminājumiem, salīdzinoši lēzenas nogāzes un virsotne. Pauguru virsotne nav tik izteikta, kā tas ir kalniem, un cilvēki bez palīglīdzekļiem viegli var tajos uzkāpt. Tomēr izpratne par terminiem "paugurs" un "kalns" lielākoties ir subjektīva. Tieši tādēļ pauguri jeb pakalni nereti tiek saukti arī par kalniem, galvenokārt tāpēc, ka tie ir augstāki par apkārtējo apvidu.

Pauguri var būt kā izolēti, tā arī izvietoti virknēs, grupās vai masīvos.


Sergejs Lukjaņenko

Sergejs Lukjaņenko (, dzimis ) ir viens no populārākajiem mūsdienu krievu fantāzijas un zinātniskās fantastikas rakstniekiem. Ieguvis vairākas Krievijas balvas par literārajiem sasniegumiem fantastikas žanrā.

Dzimis 1968. gadā Kazahijas PSR Karatau pilsētā mediķu ģimenē. Absolvējis Alma-Atas Valsts medicīnas institūtu, kur ieguva psihiatra diplomu. Lukjaņenko uzsāka literāro darbību 1980. gadu beigās, kad arī sāka publicēties. Sākumā rakstīja kosmiskās operas žanrā, vēlāk plaši izmantoja fantāzijas stilistiku. Rakstnieka popularitāti nostiprināja trīs viņa romānu ekranizācijas, īpaši Timura Bekmambetova režisētās "Nakts sardze" un "Dienas sardze", kas guva arī komerciālus panākumus.

Pēdējos gados Lukjaņenko kļuvis pazīstams ar saviem impēriskajiem uzskatiem. Tostarp pēc Eiromaidana uzvaras Ukrainā, viņš aizliedza tulkot savus darbus ukraiņu valodā.

Pašlaik Sergejs Lukjaņenko kopā ar ģimeni dzīvo Maskavā.


Žans Pols Marats

Žans Pols Marats (; dzimis , miris ) bija franču žurnālists, politiķis, ārsts, zinātnieks. Marats pazīstams ar savu darbību Lielās franču revolūcijas laikā, kad bija viens no jakobīņu vadītājiem.


2014. gada FIFA Pasaules kausa kvalifikācija — CONMEBOL zona

2014. gada FIFA Pasaules kausa kvalifikācijas CONMEBOL zonas kvalifikācijas turnīrs noteiks tās 4 vai 5 Dienvidamerikas valstu komandas, kuras dosies uz finālturnīru Brazīlijā. Kvalifikācija norit 2 kārtās.


Pistoija

Pistoija () ir pilsēta Itālijā, Toskānas reģionā, Pistoijas provinces administratīvais centrs. Pilsēta atrodas aptuveni 30 km uz ziemeļrietumiem no Florences.

Senajos laikos pilsēta bija zināma kā Pistorija (Pistoria). Tajā dzīvoja galli, ligūri un etruski. 6. gadsimtā p.m.ē. tā nonāca Senās Romas kontrolē un bija zināma ar latīņu nosaukumu Pistorium vai Pistoriae. 5. gadsimtā Pistoija kļuva par bīskapiju. 11. gadsimtā tā kļuva par brīvu komūnu, bet 1329. gadā nonāca Florences ietekmē.

Saskaņā ar leģendu, no pilsētas nosaukuma ir radies vārds "pistole", kuras tur sāka ražot 16. gadsimtā.

Pistoijā ir dzimis Romas pāvests Klements IX.


Supermens 2

"Supermens 2" () ir 1980. gada ASV un Apvienotās Karalistes supervaroņu filma, kuras režisors ir Ričards Lesters. Filma ir balstīta uz DC Comics tēlu Supermenu. Šis ir turpinājums 1978. gada filmai "Supermens".

Filmā Supermens cīnās ar ģenerāli Zodu. Galvenās lomas "Supermenā 2" attēlo Kristofers Rīvs, Džīns Hekmens, Margota Kidera, Terenss Stemps, Sāra Daglasa un Džeks O'Halorans.

Filmas sākotnējais režisors Ričards Doners, kas uzņēma arī pirmo filmu, nofilmēja aptuveni 75% filmas, līdz viņš tika aizstāts ar Ričardu Lesteru. Lai Lesters tiktu nosaukts par pilnvērtīgu filmas režisoru, viņam bija jānofilmē vismaz 51% filmas ainu, tādējādi daudz kas tika pārfilmēts. 2006. gadā tika izdota Ričarda Donera filmas versija, kurā 83% filmas ir viņa filmēti.

Filmā ģenerāli Zodu attēlojošais Terenss Stemps seriālā "Smolvila. Leģenda par Supermenu" attēloja Supermena bioloģisko tēvu Džorelu.


Supermens 3

"Supermens 3" () ir 1983. gada Apvienotās Karalistes un ASV supervaroņu filma, kuras režisors ir Ričards Lesters. Filma ir balstīta uz DC Comics tēlu Supermenu. Šis ir turpinājums 1980. gada filmai "Supermens 2".

Filmā Supermens cīnās ar multimiljonāru Rosu Vebsteru, kas cenšas nogalināt Supermenu ar sev padotā datorģēnija Gūsa Gormana palīdzību. Galvenās lomas "Supermenā 3" attēlo Kristofers Rīvs, Ričards Priors, Anete O'Tūla, Roberts Vons.

Filmā Lanu Lengu attēlojošā Anete O'Tūla seriālā "Smolvila. Leģenda par Supermenu" attēloja Supermena māti uz Zemes Martu Kentu.


Supermens 4

"Supermens 4" () ir 1987. gada Apvienotās Karalistes un ASV supervaroņu filma, kuras režisors ir Sidnijs Furjē. Filma ir balstīta uz DC Comics tēlu Supermenu. Šis ir turpinājums 1983. gada filmai "Supermens 3" un šī ir "Supermena" oriģinālās filmu sērijas pēdējā daļa, kā arī pēdējā filma, kurā Supermenu attēlojis Kristofers Rīvs.

Filmā Supermens cīnās ar Leksu Lutoru. Galvenās lomas "Supermenā 4" attēlo Kristofers Rīvs, Džīns Hekmens, Džons Kraiers, Sems Vanameikers.


Maikls Kraitons

Džons Maikls Kraitons (, dzimis , miris ) bija amerikāņu rakstnieks, filmu producents, scenārists un kinorežisors. Pazīstams kā zinātniskās fantastikas un trilleru filmu un grāmatu autors. Viņa grāmatas ir pārdotas vairāk kā 200 miljonos eksemplāru visā pasaulē, pēc viņa grāmatu motīviem uzņemtas filmas.


Mārtiņš Buclers

Mārtiņš Buclers (dzimis , miris ) bija latviešu fotogrāfs, fotorūpnieks un izdevējs. Tiek uzskatīts par profesionālās fotogrāfijas aizsācēju Latvijā.


Ādolfs Irbīte

Ādolfs Irbīte (dzimis Rīgā, miris Rīgā), pazīstams arī kā Ādolfs Irbītis, bija latviešu dizaineris un konstruktors.

Viņa brālis Kārlis Irbītis bija lidmašīnu konstruktors.

Laikā no 1931. līdz 1934. gadam studējis Latvijas Mākslas akadēmijas Grafikas nodaļā. Pēc tam sācis karjeru Valsts elektrotehniskajā fabrikā, kur laikā 1937. līdz 1940. gadam bija reklāmas biroja vadītājs, no 1956. līdz 1971. gadam bija galvenais mākslinieks VEF mākslinieciskajā konstruēšanas nodaļā. Strādājis arī par mākslinieku žurnālā "Fiziskā Kultūra". Laikā no 1960. līdz 1971. gadam Irbīte vadīja Rīgas radiorūpnīcas konstruēšanas biroja "Orbīta" māksliniecisko konstruēšanas nodaļu.

Irbīte ir aptuveni 100 VEF ražoto radioaparātu modeļu dizaina autors. 1968. gadā kļuvis par Latvijas Mākslinieku savienības biedru. 1964. gadā saņēmis Latvijas PSR Nopelniem bagātā mākslas darbinieka goda nosaukumu. Saņēmis vairākus apbalvojumus, tāpat apbalvoti tikuši radioapatāti, kurus viņš ir konstruējis.


Indulis Zariņš

Indulis Zariņš (dzimis Rīgā, miris Rīgā) bija latviešu gleznotājs. Gleznoja figurālas kompozīcijas, portretus, klusās dabas un ilustrēja grāmatas. No 1988. līdz 1997. gadam I. Zariņš bija Latvijas Mākslas akadēmijas (LMA) rektors.


Andrejs Zeidaks

Andrejs Zeidaks (dzimis Kuldīgā, Kurzemes guberņā, miris , Ņūtonā, ASV) bija latviešu daiļdārznieks, ainavu arhitekts. Līdz 1900. gadam Zeidaka skolotājs bija Georgs Kūfalts.


Velta Rūķe-Draviņa

Velta Rūķe-Draviņa (dzimusi Velta Rūķe , mirusi ) bija latviešu valodniece un folkloriste.

Vidējo izglītību ieguvusi Rīgas 2. pilsētas ģimnāzijā, 1939. gadā absolvējusi Latvijas Universitātes Filoloģijas un filozofijas fakultātes Baltu filoloģijas nodaļu. Laikā no 1938. līdz 1944. gadam strādājusi Valodas krātuvē, kā arī bijusi Latvijas Universitātes docētāja. Strādājusi par Jāņa Endzelīna asistenti.

1944. gadā emigrējusi uz Zviedriju. Tur laikā no 1948. līdz 1970. gadam Rūķe-Draviņa strādājusi par docētāju Lundas Universitātē. Pēc tam sāka vadīt Stokholmas Universitātes Slāvu un baltu institūta Baltu valodu un literatūras katedru, to darījusi līdz 1984. gadam. Uzstājusies ar vieslekcijām dažādu valstu universitātēs. Laikā no 1982. līdz 1990. gadam Rūķe-Draviņa bija literatūras gadagrāmatas "Zari" redaktore.

Viņa ir publicējusi vairāk nekā 300 zinātniskos rakstus. Ir autore vairākām grāmatām par valodniecības jautājumiem. Par savu darbību ir saņēmusi vairākus apbalvojumus un prēmijas.


Prāmis

Prāmis ir ūdens transportlīdzeklis, kas parasti tiek izmantots, lai pārceltu pasažierus un kravu pāri upei, ezeram, jūras šaurumam vai jūrai no viena punkta (krasta) uz otru. Prāmjus parasti iedala jūras prāmjos, kas parasti ir rolkertipa pasažieru kuģi un upju prāmjos, kas ir laivas, plosti vai liellaivas. Savukārt trosē vai virvē iesietus plostus vai laivas, kas arī izpilda prāmju funkcijas, sauc par pārceltuvēm.


Antoniss van Deiks

Antoniss van Deiks (; dzimis , miris ) bija baroka laika flāmu mākslinieks. Pazīstams kā portretu un reliģisko sižetu gleznotājs.


Deiks

Vīrieši Arturs Deiks (Arthur William Dake; 1910—2000) — ASV šahists.

Sievietes Elena van Deika (Ellen van Dijk; 1987) ― nīderlandiešu treka un šosejas riteņbraucēja.


Van Deiks

Antoniss van Deiks (Anthony van Dyck; 1599—1641) — baroka laika flāmu mākslinieks; Johanness van Deiks (Johannes van Dijk; 1868—1938) — nīderlandiešu airētājs, olimpiskās bronzas medaļas ieguvējs; Nils van Deiks (Nils van Dijk; 1933—2003) — norvēģu šaha problēmists; Virgils van Deiks (Virgil van Dijk; 1991) — Nīderlandes futbolists.


Lielmeistars (šahs)

Lielmeistars ir augstākais spēlētāja tituls šahā. Mūsdienās Starptautiskā Šaha federācija (FIDE) piešķir starptautiskā lielmeistara titulus.

Vēsturiski par lielmeistariem sauca pašus spēcīgākos šahistus: pasaules čempionus un spēcīgu turnīru uzvarētājus, bet striktu kritēriju nosaukumam nebija. Oficiāli FIDE tikai 1950. gadā 27 spēcīgākajiem pasaules šahistiem piešķīra starptautiskā lielmeistara titulus. 2013. gada jūnijā to skaits bija 1414.

Atsevišķi, FIDE starptautiskā lielmeistara tituli tiek piešķirti sievietēm, kā arī šaha kompozīcijā un uzdevumu risināšanā. Savus lielmeistaru titulus piešķir arī Starptautiskā Korespondencšaha federācija (ICCF).

Lielmeistara tituli tiek piešķirti arī dambretistiem.


Fanta

Fanta ir gāzēts dzēriens, kas pazīstams visā pasaulē. Tas pieejams vairāk kā 100 dažādos veidos un 188 valstīs. Dzēriens radīts 1940. gadā Vācijā, speciāli Vācijas tirgum, bet ASV šis dzēriens parādījās 1960. gadā. Fanta ir devītais populārākais gāzētais dzēriens ASV.


Entonijs Benets

Entonijs Heriss Benets (; dzimis ) ir kanādiešu basketbolists, spēlē vieglā uzbrucēja un spēka uzbrucēja pozīcijās. Pašlaik (2014) pārstāv NBA klubu Minesotas "Timberwolves".

Universitātes laikā pārstāvēja Nevadas universitātes Lasvegasā (UNLV) basketbola komandu "Rebels" NCAA čempionātā. 2013. gada NBA draftā viņu Klīvlendas "Cavaliers" izraudzījās ar kopējo 1. kārtas numuru. Viņš kļuva par pirmo ar visaugstāko numuru izraudzīto kanādieti NBA draftā. Pēc "Cavaliers" pavadītās debijas sezonas 2014. gada augustā pievienojies Minesotas "Timberwolves".


Benets

Arnolds Benets (Arnold Bennett; 1867―1931) — angļu rakstnieks; Čārlzs Benets (Charles Bennett; 1870—1948) — britu vieglatlēts, olimpiskais čempions vieglatlētikā; Džordžs Benets (George Bennett; 1990) — Jaunzēlandes riteņbraucējs; Entonijs Benets ( Anthony Bennett; 1993) — Kanādas basketbolists; Sems Benets (hokejists) (Sam Bennett; 1996) — Kanādas hokejists; Sems Benets (riteņbraucējs) (Sam Bennett; 1990) — Īrijas riteņbraucējs; Tonijs Benets (Tony Bennett; 1926—2023) — ASV dziedātājs.


Bennett

Bennett ir angļu uzvārds un retāk arī personvārds.

Tas veidojies no viduslaiku vārdu Benedict, kas cēlies no latīņu valodas Benedictus, un nozīmē "labi teikts" vai "svētīts". Vecākais publiskais uzvārda pieraksts datēts ar 1208. gadu Daremas grāfistē Ziemeļaustrumanglijā.

Beneta — uzvārds sieviešu dzimtē; Benets — uzvārds vīriešu dzimtē.


SKS 36. ekspedīcija

SKS 36. ekspedīcija (Экспедиция МКС-36; Expedition 36 jeb ISS-36) bija Krievijas, ASV un Itālijas kosmonautu pastāvīgā ekspedīcija Starptautiskajā kosmosa stacijā (SKS) no 2013. gada maija līdz septembrim.


Edvards Snoudens

Edvards Džozefs Snoudens (; dzimis ) ir bijušais ASV Centrālās izlūkošanas pārvaldes un Nacionālās drošības aģentūras (NSA) darbinieks, kurš 2013. gadā nopludināja slepenu informāciju par NSA globālās novērošanas programmām.

2022. gada septembrī Snoudens ieguva Krievijas pilsonību.


Putekļsūcējs

Putekļsūcējs jeb putekļu sūcējs ir elektriska sadzīves tehnika, ar ko veic tīrīšanas darbus. To mājsaimniecībā lieto, lai uzsūktu uz grīdas sakrājušos putekļus un citus netīrumus, kā arī, lai tos izsūktu no paklājiem, mēbelēm, apģērba un citiem sadzīves priekšmetiem.

Pirmos putekļsūcējus izgudroja 1869. gadā Amerikas Savienotajās Valstīs. 1907. gadā tika izgudrots pirmais ar elektrisko dzinēju darbināms pārnēsājams putekļsūcējs. 1970. gados angļu izgudrotājs Džeimss Daisons (James Dyson) ar savu izgudroto divkāršā ciklonu sistēmu izdarīja apvērsumu putekļsūcēju konstrukcijā. Daisona ierīcē tradicionālais putekļu maisiņš tika aizvietots ar divām ciklonu kamerām, kas griež gaisu, attīrot to no putekļiem. 1990. gadu beigās un 2000. gadu sākumā sāka ražot pirmos robotputekļsūcējus.

Mūsdienās kļuvuši populāri putekļsūcēji IROBOTI, kam uzkopšanas laikā nav nepieciešama cilvēka līdzdarbība. Tos iespējams vadīt ar lietotnēm viedtālruņos un planšetdatoros. Tiem tiek papildinātas funkcijas un uzkopšanas kvalitāte.


Francijas Henrieta Marija

Francijas Henrieta Marija (); dzimusi , mirusi ) bija Anglijas karaļa Čārlza I sieva, Francijas karaļa Anrī IV un karalienes Marijas Mediči meita, Anglijas monarhu Čārlza II un Džeimsa II māte.

Būdama katoliete, bija nepopulāra valstī. Sākoties Anglijas pilsoņu karam, 1644. gadā pameta valsti un apmetās Francijā. Henrietas vīrs Čārlzs I 1649. gadā tika sodīts ar nāvi. Pēc Restaurācijas atgriezās Anglijā, un viņas dēls kļuva par Anglijas karali Čārlzu II. 1665. gadā atkal pameta valsti. Mirusi 1669. gadā Parīzes pievārtē. Henrietas Marijas vārdā nosaukts ASV štats Mērilenda.


Baltvēderis

Baltvēderis jeb Eirāzijas baltvēderis, arī švūkšķis (Anas penelope) ir pīļu dzimtas (Anatidae) ūdensputns, kas pieder meža pīļu ģintij (Anas). Tam ir plašs izplatības areāls Vecajā pasaulē, bet ziemas periodā tas migrācijā sasniedz Ugandu Āfrikā un Jaungvineju, bet reizēm mēdz ieklejot Ziemeļamerikā un Dienvidamerikā. Neskatoties uz plašo izplatības areālu, ģeogrāfisko variāciju baltvēderim nav. Tā tuvākais radinieks ir Ziemeļamerikā dzīvojošais Amerikas baltvēderis (Anas americana).


Svitavu apriņķis

Svitavu apriņķis () ir Čehijas Pardubices apgabala administratīvā iedalījuma vienība. Robežojas ar Pardubices apgabala Hrudimas un Ūstu pie Orlices apriņķiem, Olomoucas apgabala Šumperkas, Olomoucas un Prostejovas apriņķiem, Dienvidmorāvijas apgabala Blansko apriņķi, kā arī Visočinas apgabala Ždjāras pie Sāzavas apriņķi.


Komposts

Komposts (no — 'saliktais') ir organisks augsnes ielabošanas līdzeklis, kuru pievieno augsnei, lai saglabātu un uzlabotu tās fizikālās un ķīmiskās īpašības un bioloģisko aktivitāti. Kompostu iegūst, kompostējot bioloģiski sadalāmos atkritumus. Komposts tiek izmantots kā augsnes auglības uzlabotājs dārzkopībā, apkārtnes labiekārtošanā, pilsētu apzaļumošanā un organiskajā lauksaimniecībā, samazinot atkarību no komerciāliem, ķīmiskiem mēslojumiem. Kompostēšana ir nozīmīga atkritumu pārvaldības sastāvdaļa, jo 20% atkritumu ir kompostējami materiāli. Kompostēšana labāka par izmešanu atkritumu poligonos, jo tiek samazināta metāna izdalīšanās.


Andris Grūtups

Andris Grūtups ( — ) bija latviešu jurists, advokāts un rakstnieks. Viens no LR Augstākās Padomes deputātiem, kuri 1990. gada 4. maijā nobalsoja par Latvijas Republikas neatkarības atjaunošanas deklarāciju.


Eiropas autoceļš E95

Eiropas autoceļš E95 ir daļa no Starptautiskā E ceļu tīkla. Autoceļš ir aptuveni 2527 kilometrus garš, un savieno Sanktpēterburgu ar Merzifonu Turcijas ziemeļos. Posmā no Krievijas līdz Turcijai, autoceļš šķērso arī Baltkrieviju un Ukrainu. Posmu no Odesas ostas līdz Samsunai Turcijā ir jāšķērso Melnā jūra ar prāmi.


Viljams Lods

Viljams Lods (); dzimis , miris ) bija Kenterberijas arhibīskaps, anglikāņu baznīcas galva no 1633. līdz 1645. gadam. Augstās baznīcas piekritējs un puritānisma pretinieks. Atbalstīja karali Čārlzu I. Bijis Oksfordas un Dublinas universitāšu kanclers. Anglijas pilsoņu kara laikā Ilgā parlamenta arestēts un 1645. gadā sodīts ar nāvi.


Mīdieši

Mīdieši jeb mēdieši bija sena irāņu tauta, kas dzīvoja teritorijā, kas tajā laikā bija zināma kā Mīdija, (mūsdienu Irānas teritorijā) un runājā mīdiešu valodā. Viņu ierašanās reģionā ir saistīta ar pirmo irāņu cilšu migrācijas vilni 2. gadu tūkstoša p.m.ē. beigās un 1. gadu tūkstoša p.m.ē. sākumā. No 10. gadsimta p.m.ē. līdz 7. gadsimtam p.m.ē. mīdieši bija Jaunasīrijas impērijas pakļautībā, kas pamatā valdīja Divupē.

Pēc Asīriešu impērijas sabrukuma izveidojās Mīdiešu valsts, kas kopā ar Babiloniju, Līdiju un Seno Ēģipti kļuva par nozīmīgākajām lielvarām Tuvajos Austrumos. Mīdiešu impērija pastāvēja līdz 549. gadam p.m.ē., kad to iekaroja persiešu karavadonis Kīrs Lielais, dibinot Ahemenīdu impēriju.


Salerno province

Salerno province () ir viena no Itālijas provincēm valsts dienvidos, Kampānijas reģionā. Provinces lielākā pilsēta un administratīvais centrs ir Salerno. Nākamās lielākās pilsētas ir Kava de Tirrēni, Batipalja, Skafāti un Nočera Inferjore. Province administratīvi sīkāk dalās 158 komūnās.


Sarkanais pūķis (romāns)

"Sarkanais pūķis" () ir 1981. gadā publicēts Tomasa Harisa romāns. Tas bija pirmais romāns, kurš ietvēra Harisa radīto tēlu — doktoru Hanibālu Lekteru, izcilu psihiatru un kanibālistisku sērijveida slepkavu. 1986. gadā tika izdota uz romāna balstīta filma Manhunter, kurā Hanibālu Lekteru atveidoja Braians Kokss. Filmas režisors bija Maikls Manss, un tai bija labas kritiķu atsauksmes, taču visai slikti kases ieņēmumi.

Pēc tam, kad Hariss uzrakstīja romāna turpinājumu — Jēru klusēšana — 1988. gadā, Sarkanais Pūķis atrada jaunu auditoriju. Otrais turpinājums, Hanibāls, tika publicēts 1999. gadā un ekranizēts 2001. gadā. Abu turpinājumu filmu versiju panākumu dēļ, 2002. gadā klajā tika laista jauna Sarkanā pūķa filmas versija, kuru režisēja Brets Ratners. Šoreiz Lektera lomu atveidoja Entonijs Hopkinss, un filma saglabāja romāna nosaukumu.

Grāmatas nosaukums atsaucas uz Viljama Bleika Lielā Sarkanā Pūķa gleznām.


Litomišla

Litomišla () ir pilsēta Čehijā, Pardubices apgabala Svitavu apriņķī. Litomišlas vecpilsētas renesanses pils komplekss iekļauts UNESCO Pasaules mantojuma sarakstā.


Henrijs Frederiks

Henrijs Frederiks Stjuarts, Velsas princis (; dzimis , miris ) bija Anglijas, Īrijas un Skotijas karaļa Džeimsa I Stjuarta un karalienes Dānijas Annas vecākais dēls un troņmantnieks. Tika uzlūkots par daudzsološu nākamo karali, tomēr 18 gadu vecumā mira no vēdertīfa.


Elizabete Stjuarte

Elizabete Stjuarte, Bohēmijas karaliene (; dzimusi , mirusi ) bija Anglijas, Īrijas un Skotijas karaļa Džeimsa I Stjuarta un karalienes Dānijas Annas vecākā meita. Apprecoties kļuva par Pfalcas kūrfisti un, uz neilgu laiku, Bohēmijas karalieni.

Dzimusi Skotijā, kad tēvs Džeimss I bija tikai Skotijas karalis. Pēc Elizabetes I nāves tēvs kļuva arī par Anglijas un Īrijas karali, un galms pārcēlās uz Angliju. 1605. gada neveiksmīgajā Pulvermucas sazvērestībā (Gunpowder Plot), sazvērnieki bija paredzējuši troni piešķirt Elizabetei.

1613. gada 14. februārī Elizabete Londonā apprecējās ar Pfalcas kūrfirstu Frīdrihu un pārcēlās uz Heidelbergu. Trīsdesmitgadu kara kontekstā 1619. gada 26. augustā Bohēmijas kārtas par karali ievēlēja Pfalcas Fridrihu un Elizabete kļuva par Bohēmijas karalieni. Pēc sagrāves Baltākalna kaujā 1620. gada 8. novembrī Elizabete Stjuarte devās trimdā uz Hāgu, kur nodzīvoja gandrīz visu atlikušo mūžu, 1661. gadā atgriežoties Londonā.


Pūre (stacija)

Pūre ir dzelzceļa pieturas punkts dzelzceļa līnijā Ventspils—Tukums II starp Kandavas un Zvāres stacijām. Tas atrodas Tukuma novada Pūres pagastā, pie apdzīvotas vietas Pūres stacija.

Pūres pieturas punkts tika atklāts 1925. gadā. Pēc vilciena Rīga—Ventspils atcelšanas 2001. gadā pieturas punkts netiek izmantots.


Šlipenbahi

Šlipenbahi () ir sena vācbaltiešu dzimta, kas Livonijā zināma kopš 16. gadsimta sākuma un vēlāk izplatījusies Zviedrijā un Prūsijā.


Samuēla grāmatas

Samuēla grāmatas ir divas Vecās Derības vēsturiskās praviešu grāmatas, par kuru autoru tradicionāli uzskata pravieti Samuēlu. Tomēr šo grāmatu pētnieki uzskata, ka tās ir rakstījuši dažādi cilvēki, jo tajās ir viens no otra neatkarīgi teksti, kas rakstīti dažādos laikos. Grāmatās ir aprakstīta izraēliešu teoloģiskā vēsture.

Pirmajā grāmatā ir aprakstīta izraēliešu vēsture no Samuēla dzimšanas līdz Saula nomiršanas brīdim, savukārt otrajā Samuēla grāmatā ir aprakstīta ķēniņa Dāvida dzīve. Ir aprakstīta arī Dāvida cīņa ar Goliātu. Tiek lēsts, ka aprakstītais periods ir apmēram simts gadi no izraēliešu vēstures, aptuveni no 1075. līdz 975. gadam p.m.ē.


Ventspils (stacija)

Ventspils (arī Ventspils I) ir ārpusklases kravas un (agrāk) pasažieru dzelzceļa stacija Ventspilī. Ventspils pieskaitāma pie strupceļa stacijām, jo kādreizējā līnija uz Liepāju slēgta 1996. gadā. Ventspils ir arī mezgla stacija, jo tās sastāvā oficiāli ietilpst vairākas citas stacijas, kas gredzenveidā savienotas savā starpā ar sliežu ceļiem (Ventspils II, Naftas parks, Jūras parks, Austrumu parks). Stacija var apkalpot maksimāli līdz 5000 vagonu sastāvu gadā, bet 2011. gadā apkalpoti 2674 vagonu sastāvi jeb 1 555 378 vagonu. Līdz 2010. gada 15. februārim kursēja pasažieru dīzeļvilciens "Kurzeme" Ventspils—Rīga. Stacijā atrodas divas nestrādājošas biļešu kases, uzgaidāmā telpa, bet tualete ārpusē. Vēl padomju laikos Ventspils dzelzceļa stacijā atradās restorāns, bet vēlāk to slēdza.

Kopš Ventspils stacijas pasažieru ēka un ūdenstornis ir valsts nozīmes arhitektūras pieminekļi.


Polička

Polička () ir pilsēta Čehijā, Pardubices apgabala Svitavu apriņķī. Ap pilsētu saglabājušies viduslaiku aizsardzības mūru atliekas.


Siksts II

Pāvests Siksts II (, dzimšanas datums nezināms, miris ) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija no līdz . Viņš bija moceklis Romas imperatora Valeriāna valdīšanas laikā. Valeriāns pavēlēja Sikstam II izpildīt nāvessodu, nocērtot galvu. Gan katoļiem, gan pareizticīgajiem Siksts II ir svētais.

Siksts II bija grieķis. Pirms ievēlēšanas pāvesta amatā dzīvoja Pireneju pussalā. Saskaņā ar leģendu, viņam bija seši pirksti. Pāvesta amatā viņš atjaunoja saikni ar Kartāgas baznīcu.


Spānijas Marija Anna

Spānijas Marija Anna (, ; dzimusi , mirusi ) bija Spānijas infante, pēc laulībām ar Ferdinandu III — Svētās Romas imperatore, Ungārijas un Bohēmijas karaliene. Spānijas karaļa Felipes III un karalienes Austrijas Margaretes jaunākā meita.

Iesākumā Anglijas karalis Džeimss I Stjuarts uzlūkoja Mariju Annu kā līgavu savam dēlam Čārlzam I, tomēr, kaut arī Čārlzs I personīgi bija ieradies Spānijā, laulību darījums izjuka. Tā vietā Čārlzs apprecējās ar Francijas karaļa meitu Henrietu Mariju, bet Marija Anna 1631. gada 20. februārī - ar nākamo Svētās Romas imperatoru Ferdinandu III. Trīsdesmitgadu kara dēļ ļoti bīstamo ceļu no Spānijas uz Austriju viņa veica 14 mēnešos.

Mirusi 6. bērna dzemdībās.


Tamīms bin Hameds al Tānī

Tamīms bin Hameds bin Halīfa al Tānī (, Tamīm bin Ḥamad Āl Ṯānī; dzimis ) ir pašreizējais Kataras emīrs. Valda kopš 2013. gada, kad viņam varu nodeva tobrīdējais emīrs, viņa tēvs Hameds bin Halīfa al Tānī.

Mācījies Sandhērstas militārajā akadēmijā, ko absolvējis 1998. gadā. Darbojies sporta nozarē, ir Starptautiskās Olimpiskās komitejas loceklis, kā arī Kataras Olimpiskās komitejas vadītājs. Saskaņā ar 2013. gada datiem viņš ir jaunākais valdošais monarhs pasaulē.


2013. gada Tour de France

2013. gada Tour de France bija 100. Tour de France velobrauciens, kas norisinājās no līdz . Tūre sākās Porto-Vekjo, Korsikā, un noslēdzās Elizejas laukos, Parīzē. Jubilejas velobrauciens bija pirmā reize kopš 2003. gada, kad viss velobrauciens notika Francijā. Šajā gadā notika 21 posms, kuru kopējais garums bija 3404 kilometri.

2013. gada Tour de France piedalījās 22 komandas un 198 riteņbraucējs. Šajā gadā velobraucienā piedalījās un finišēja arī Gatis Smukulis, kļūstot par piekto Latvijas riteņbraucēju, kas startējis šajā velobraucienā.

Iepriekšējā gada uzvarētājs Bredlijs Viginss (Lielbritānija, Team Sky) slimības un traumas dēļ nepiedalījās šī gada Tour de France. Toties startēja otrās vietas ieguvējs, viņa komandas biedrs un tautietis Kriss Frūms, kurš bija galvenais favorīts šī gada velobraucienā. Par galvenajiem favorītiem līdzās K. Frūmam tika uzskatīti pēc dopinga diskvalifikācijas atgriezušais Alverto Kontadors (Spānija, Team Saxo-Tinkoff), Andi Šleks (Luksemburga, RadioShack-Leopard), kurš arī izlaida iepriekšējo sezonu, taču dēļ traumas, kā arī Hoakims Rodrigess (Spānija, Team Katusha) un 2011. gada Tour de France čempions Keidels Evanss (Austrālija, BMC Racing Team).

Kā jau tika prognozēts, par velobrauciena uzvarētāju kļuva Lielbritānijas riteņbraucējs Kriss Frūms no Team Sky. Otro gadu pēc kārtas labākais bija britu riteņbraucējs, kurš to izdarīja ar lielu pārsvaru, velobrauciena vadībā izvirzoties jau 8. posmā. Otrajā vietā palika Kolumbijas sportists Nairo Kintana (Movistar Team), kurš kopvērtējumā zaudēja vairāk kā 4 minūtes, toties velobrauciena noslēgumā kļuva par "Kalnu karali" un par labāko sportistu jauno braucēju ieskaitē. Kopvērtējumā trešais palika Spānijas sportists Hoakims Rodrigess (Team Katusha). Labākā sprintera zaļo kreklu otro gadu pēc kārtas ieguva Peters Sagans (Slovākija, Cannondale), kurš apsteidza britu sprinteri Marku Kevendišu (Omega Pharma-Quick Step). M. Kevendišam pēc šī gada sacensībām bija jau 25 posmu uzvaras prestižākajā daudzdienu velobraucienā. Visvairāk uzvaras (4) šī gada sacensību atsevišķos posmos guva Vācijas sportists Marsels Kitels (Argos-Shimano). Komandu kopvērtējumā uzvarēja Dānijas komanda Team Saxo-Tinkoff, kuru pārstāvēja arī vairākkārtējais Tour de France uzvarētājs, bet par dopinga lietošanu diskvalifikāciju pārcietušais spānis Alverto Kontadors, kurš sacensības noslēdza 4. vietā.


Kaugurciems

Kaugurciems ir Jūrmalas pilsētas daļa tās rietumu daļā starp Vaivariem, Kauguriem un Jaunķemeriem. Viena no hercoga Jēkaba 17. gadsimta jūras ostām. No 1925. līdz 1959. gadam ietilpa Slokas pilsētā.

Pirmie peldviesi kaugurciemnieku mājās apmetās jau 18. gadsimtā, kas to padara par senāko Jūrmalas kūrorta daļu.


Līgciems (stacija)

Līgciems ir dzelzceļa pieturas punkts dzelzceļa līnijā Ventspils—Tukums II starp Kandavas un Sabiles stacijām. Pieturas punkts atrodas Tukuma novada Kandavas pagastā, Līgciemā.

Līgciema pietura tika atklāta 1931. gadā. Pēc vilciena Rīga—Ventspils atcelšanas 2001. gadā pieturas punkts netiek izmantots.


Oksfordas—Kembridžas airēšanas sacensības

Oksfordas un Kembridžas airēšanas sacensības ir ikgadējas akadēmiskās airēšanas sacensības starp Oksfordas un Kembridžas Universitāšu airēšanas klubiem. Sacensības notiek Temzas upē, Londonā, Apvienotajā Karalistē. Parasti sacensības notiek marta pēdējā vai aprīļa pirmajā sestdienā.

Pirmās airēšanas sacīkstes notika 1829. gadā, kopš 1856. gada tās notiek katru gadu (izņemot Pirmā un Otrā pasaules kara gadus). Distance, kas jāveic abām komandām, ir 6,8 km gara. Kembridžas Universitāte startē gaiši zaļos tērpos, Oksfordas Universitāte — tumši zilos. Pēc 2019. gada datiem, sacīkstes Kembridža ir uzvarējusi 84 reizes, Oksforda — 80 reizes, vienu reizi bijis arī neizšķirts.

Šīs ir populāras sacensības Apvienotajā Karalistē. 2009. gadā sacīkstes klātienē vēroja apmēram 270 tūkstoši cilvēku.


HK Nitra

HK Nitra ir hokeja komanda, kas bāzēta Nitrā, Slovākijā, un spēlē Slovākijas Ekstralīgā. Klubs dibināts 1931. gadā, taču Ekstralīgā tas spēlē vien kopš 2003. gada. 2016. gadā Nitra kļuva par Slovākijas čempioni. 2023. gadā komanda izcīnīja Kontinentālo kausu.

2006.—07. gada sezonā vairākas spēles klubā aizvadīja Artūrs Irbe, pēc gada Nitrā spēlēja Armands Bērziņš un Māris Jass. 2009.—10. gada sezonā Jass atgriezās Nitrā, bez viņa kluba rindās spēlējot arī Maksimam Širokovam. No 2021. līdz 2023. gadam komandu pārstāvēja Filips Buncis. 2022.—23. gada sezonā komandas galvenais treneris bija Normunds Sējējs.


Ondreja Nepelas ledus halle

Ondreja Nepela ledus halle () ir daudzfunkcionāla halle, kas atrodas Bratislavā, Slovākijā. Halle tika atklāta 1940. gada 14. decembrī. Pašlaik tā ir Kontinentālās hokeja līgas kluba Bratislavas "Slovan" mājvieta.

Savas pastāvēšanas laikā halle piedzīvojusi trīs ievērojamas rekonstrukcijas - 1958., 1990. un 2009. gadā.

2011. gada Pasaules čempionāta laikā halle kalpoja kā viena no turnīra mājvietām. Arēna tika pārbūvēta atbilstoši IIHF prasībām, rekonstrukciju finansiāli atbalstīja Slovākijas valdība. Arēnas rekonstrukcijas darbi tika uzsākti 2009. gada 23. aprīlī un pabeigti 2010. gada 30. novembrī. Vairāk nekā 65 miljoni eiro tika iztērēti arēnas pārbūvē. Arēnai tika uzstādīts jauns jumts, uzbūvētas divas jaunas blakusarēnas treniņiem, ka arī palielināta arēnas ietilpība no 8350 vietām uz 10 000 vietām.


Kauguri (Jūrmala)

Kauguri ir Jūrmalas pilsētas daļa tās rietumu daļā starp Sloku un Kaugurciemu. Līdz 1959. gadam ietilpa Slokas pilsētā. Kauguri ir galvenais Jūrmalas pilsētas daudzstāvu dzīvojamo ēku rajons.


Kūdra (Jūrmala)

Kūdra ir Jūrmalas pilsētas daļa tās rietumu daļā starp Ķemeriem un Brankciemu. Uz ziemeļiem līdz Slokas ezeram plešas Slokas purvs un Vecais purvs. Daļēji atrodas Ķemeru nacionālā parka teritorijā.


Brankciems

Brankciems (arī Braņķciems, Braņķu ciems) ir Jūrmalas pilsētas daļa tās rietumu daļā Lielupes kreisajā krastā starp Bāžciemu un Mārupes novada Pavasariem.

Cauri Brankciemam ved Rīgas-Ventspils autoceļš (A10).


Bāžciems

Bāžciems ir Jūrmalas pilsētas daļa tās rietumu daļā Lielupes kreisajā krastā starp Sloku un Brankciemu. Bāžciemā no 1. aprīļa līdz 15. oktobrim pietur 2. mikroautobusu maršruts.


Sabile (stacija)

Sabile ir dzelzceļa stacija dzelzceļa līnijā Ventspils—Tukums II starp Stendes staciju un Līgciema pieturu. Tā atrodas Talsu novada Virbu pagastā, Jaunpagasta ciemā no Sabiles pilsētas.


Leons Timmermanis

Leons Timmermanis ir Latvijas Televīzijas seriāla "Neprāta cena", kā arī TV3 Latvija seriāla "UgunsGrēks" galvenais varonis. Viņu tēlo latviešu aktieris Ģirts Ķesteris.


2013. gada NHL drafts

2013. gada NHL drafts bija 51. NHL drafts, kurš norisinājās 2013. gada 30. jūnijā Ņuarkā, ASV. Kopā tika draftēti 211 spēlētāji septiņās kārtās.

5. kārtā ar kopējo 124. numuru Tampabejas "Lightning" draftēja latviešu vārtsargu Kristeru Gudļevski. Viņš kļuva par 29. Latvijas hokejistu un tikai otro vārtsargu pēc Artūra Irbes, kurš ticis izvēlēts NHL draftā.

Pirms drafta dažādos kandidātu sarakstos tika minēti arī vairāki citi latviešu hokejisti, piemēram, Roberts Lipsbergs, Edgars Kļaviņš, Artūrs Kuzmenkovs un Georgs Golovkovs, taču neviens no viņiem draftā izvēlēts netika.


Elizabete Timmermane

Elizabete Timmermane (bijusī Ziemele, Tarasova, Andersone) ir TV3 Latvija seriāla "UgunsGrēks" tēls. Viņu tēlo latviešu aktrise Maija Doveika.


Sprite

Sprite ir The Coca-Cola Company ražots gāzēts bezalkoholisks dzēriens ar laima un citrona garšu. Sprite parasti tiek pārdots sudraba, zaļā un zilā skārdenē vai caurspīdīgā pudelē ar zaļu etiķeti.

Pirmo reizi dzērienu sāka ražot 1959. gadā, Rietumvācijā ar nosaukumu Fanta Klare Zitrone, kas bija viens no Fanta paveidiem ar citrona garšu. Savā tagadējā nosaukumā to sāka ražot 1961. gadā ASV kā alternatīvu Pepsi tajā laikā jaunajam un jau populārajam dzērienam 7 Up.

Sprite ir kļuvis par populārāko bezalkoholisko dzērienu ar citronu garšu un ir sestais populārākais dzēriens pasaulē, kas ir pieejams 13 dažādos veidos 188 valstīs, tostarp arī Latvijā. Sprite ir ļoti populārs Kanādā, katru gadu tur tiek pārdoti vairāk nekā 15 miljoni Sprite iepakojumu.

2022. gada jūlijā The Coca-Cola Company paziņoja, ka 1. augustā tiks pārtraukta Sprite pildīšana zaļajās pudelēs, pārejot uz caurspīdīgām plastmasas pudelēm. Zaļā plastmasa satur zaļā polietilēna tereftalāta (PET), piedevu, ko nevar pārstrādāt jaunās pudelēs.


Svitavi

Svitavi () ir pilsēta Čehijā, Pardubices apgabala Svitavu apriņķa centrs. Labi saglabājusies vecpilsēta. Pilsētā atrodas Esperanto muzejs.


GALEX

GALEX jeb Galaxy Evolution Explorer (no angļu valodas — Galaktiku attīstības pētnieks) bija ASV ultravioletā starojuma orbitālā observatorija. Tā bija NASA programmas Small Explorer program septītā misija (SMEX-7). To orbītā palaida 2003. gada aprīlī. Pētīja tālas galaktikas un zvaigznes ultravioletajā starojumā.

GALEX instruments sastāvēja no 50 cm diametra Riči—Kretjēna teleskopa f/6 konfigurācijā. Tas varēja novērot viļņu garumus no 135 nanometriem līdz 280 nm ar skata laukumu 1,2 grādi.

Sākotnēji misija tika plānota 29 mēnešiem, bet vēlāk pagarināta.

2011. gada februārī NASA pārtrauca GALEX operāciju finansēšanu. Kalifornijas Tehnoloģiju institūts (Caltech) lūdza tai nodot observatorijas kontroli, solot piesaistīt privātus līdzekļus. 2012. gada maijā GALEX operācijas nodotas Caltech.

Orbital Sciences Corporation operatori observatorijai nosūtīja komandu izslēgt visu aparatūru. Kosmiskais aparāts paliks orbītā vismaz 65 gadus, līdz ieies atmosfēras blīvajos slāņos un sadegs.


Cēzars Andersons

Cēzars Andersons ir TV3 Latvija seriāla "UgunsGrēks" tēls. Viņu tēlo latviešu aktieris Normunds Bērzs.


Gobas

Gobas jeb vīksnas (Ulmus) ir gobu dzimtas ģints vasarzaļi koki. Ģintī ir aptuveni 35 sugas. No gobām iegūst koksni.


Goba

gobas — gobu dzimtas ģints; parastā goba — Latvijā plaši izplatīts koks; Goba (stacija) — pieturas punkts Ogres novada Birzgales pagastā, dzelzceļa līnijā Jelgava—Krustpils; Goba — upe, Arālītes pieteka; Goba — uzvārds.


Džordžs Viljers, Pirmais hercogs Bakingems

Džordžs Viljers, Pirmais hercogs Bakingems (; dzimis , miris ) bija angļu augstmanis, karaļa Džeimsa I favorīts un tuvs draugs, pēc dažu pētnieku domām — mīļākais (vēstulēs karalis dažkārt sauca Bekingemu par sievu vai vīru). Kaut arī parlaments bieži bija opozīcijā Bakingemam viņa pretrunīgās politikas dēļ, viņš saglabāja savu ietekmi arī Džeimsa I dēla Čārlza I laikā, līdz 1628. gadā Bekingemu Portsmutā nogalināja kāds armijas leitnants.

Aleksandra Dimā romānā "Trīs musketieri" hercogam Bakingemam ir romantiskas attiecības ar Francijas karalieni Austrijas Annu.


Vadims Felzenbahers

Vadims Felzenbahers ir tēls Latvijas Televīzijas bijušajā seriālā "Neprāta cena", kā arī TV3 Latvija seriālā "UgunsGrēks". Viņu atveido aktieris Jakovs Rafaļsons.


Neitans Makinnons

Neitans Makinnons (; dzimis 1995. gada 1. septembrī) ir kanādiešu hokejists, centra uzbrucējs, kurš 2013. gada NHL draftā tika izvēlēts ar kopējo pirmo numuru. Pašlaik (2020) Makinnons spēlē Nacionālās hokeja līgas kluba Kolorādo "Avalanche" sastāvā.


Guntars Galvanovskis

Guntars Galvanovskis (dzimis Cēsīs) ir latviešu uzņēmējs un politiķis. Bijis Valmieras domes un 10. Saeimas deputāts.


Aleksandrs Barkovs

Aleksandrs Barkovs (; dzimis 1995. gada 2. septembrī) ir krievu izcelsmes Somijas hokejists, centra uzbrucējs. Pašlaik (2022) Barkovs spēlē Nacionālās hokeja līgas vienībā Floridas "Panthers", pilda tās kapteiņa funkcijas.


Maija Doveika

Maija Doveika (dzimusi ) ir latviešu aktrise, kļuva pazīstama ar Elizabetes Ziemeles lomu TV seriālā "UgunsGrēks".


Assassin's Creed II

Assassin's Creed II ir vēsturiska trešās personas piedzīvojumu datorspēle, ko izstrādāja Ubisoft Montreal un izdeva Ubisoft. Assassin's Creed II ir spēļu sērijas Assassin's Creed otrā spēle, un seko aiz Assassin's Creed. Tā ir pirmā spēle "Ezio triloģijā". Spēle PlayStation 3 un Xbox 360 platformai tika izdota 2009. gada novembrī, Windows operētājsistēmai — 2010. gada martā.


Prysmian

Prysmian S.p.A. ir Itālijā reģistrēts uzņēmums, kas ražo un izplata elektrības un sakaru kabeļus. Galvenais birojs atrodas Milānā. Uzņēmums ir dibināts 2005. gadā.


Stirnurags

Stirnurags ir Jūrmalas pilsētas daļa tās austrumos, Lielupes kreisajā krastā starp Buļļuciemu un Lielupi.


Jeļena Fataļibekova

Jeļena Fataļibekova (; dzimusi kā Jeļena Rubcova , Maskavā) ir Krievijas starptautiskā sieviešu lielmeistare šahā (WGM, 1977).


Lignīns

Lignīns (no — 'koks, koksne') ir otrs izplatītākais biopolimērs augu valstī pēc celulozes. Lignīnu satur visi vaskulārie augi. Lignīnam ir sarežģīta neregulāra uzbūve un tā sastāvā ietilpst benzola gredzeni, skābekli saturoši piesātināti heterocikli, alifātiskie atlikumi, hidroksilgrupas −OH, metoksilgrupas −O−CH₃, aldehīdgrupas −CHO, ketogrupas −CO−, ogļhidrātu atlikumi. Lignīns ir amorfa gaišdzelteni brūngana viela, ūdenī tā ir termoplastiska, bet koncentrētā sērskābē nešķīst. To var izšķīdināt, vārot kopā ar kalcija hidrogēnsulfītu.


Bražciems

Bražciems (arī Bražuciems, Bražas) ir Jūrmalas pilsētas daļa tās austrumos, kas atrodas pie Lielupes autosatiksmes tilta upes labajā krastā starp Priedaini un Mārupes novada Egļuciemu. Netālu no Bražciema atrodas Darmštates priežu audzes dabas liegums. Cauri Bražuciemam ved Rīgas—Ventspils autoceļš (A10).


Druvciems

Druvciems ir Jūrmalas pilsētas daļa Lielupes kreisajā krastā, kas izveidojusies gar Slokas ielu, kas ved no Dubultiem uz Valteriem.


Krastciems

Krastciems ir Jūrmalas pilsētas daļa Lielupes kreisajā krastā, kas izveidojusies starp Valteriem un Sloku.


Jaunķemeri

Jaunķemeri ir Jūrmalas pilsētas daļa tās rietumos Rīgas līča krastā starp Kaugurciemu un Bigauņciemu. No Ķemeriem tos atdala Slokas ezers un Vecslocenes upīte.

Jaunķemeru teritorija atrodas Ķemeru nacionālajā parkā, cauri tam ved Kolkas iela, kas ir autoceļa P128 Sloka—Talsi sastāvdaļa.


Laims

Laims (Citrus aurantifolia, no , līmū) ir apaļš auglis ar apmēram 3—6 cm diametru, stipru citrusu smaržu, zaļu mizu un skābenu mīkstumu. Laimu nevar ilgi uzglabāt, jo tas ātri sažūst un miza kļūst brūna un cieta. Laims ir labs C vitamīna avots un to bieži izmanto, lai izceltu citu pārtikas produktu un dzērienu garšu.

Uzspiežot dažus sulas pilienus uz citiem augļiem, piemēram, papajām un kaktusvīģēm, to garša tiek vairāk izcelta. Plaši lieto Āzijā, kur to izmanto ēdienu, desertu un dzērienu gatavošanā. Piemēram, Taizemē laima sulu lieto kā garšvielu.


Ūstu pie Orlices apriņķis

Ūstu pie Orlices apriņķis () ir Čehijas Pardubices apgabala administratīvā iedalījuma vienība. Robežojas ar Olomoucas apgabala Šumperkas apriņķi, Pardubices apgabala Svitavu, Hrudimas un Pardubices apriņķiem, Hradeckrāloves apgabala Rihnovas pie Knežnas apriņķi, kā arī Poliju.


Brandīsa pie Orlices

Brandīsa pie Orlices () ir pilsēta Čehijā, Pardubices apgabala Ūstu pie Orlices apriņķī pie Tiha Orlices upes.


Hemicelulozes

Hemicelulozes ir dažāda sastāva neviendabīgi polisaharīdi, kas, atšķirībā no celulozes, sastāv no salīdzinoši īsām un sazarotām ķēdēm, kuru polimerizācijas pakāpe vidēji ir 150—200. Hemicelulozes ir ūdenī grūti šķīstošas vai nešķīstošas vielas; tām nav reducējošu īpašību. Hemicelulozes ietilpst augu šūnapvalkā un parasti sastāv no šādiem monosaharīdiem: pentozēm — D-ksilozes un L-arabinozes; heksozēm — D-glikozes, D-galaktozes un D-mannozes; 6-dezoksiheksozēm — L-ramnozes un L-fukozes; heksuronskābēm — D-glikuronskābes, D-galakturonskābes un 4-O-metil-D-glikuronskābes. Bieži vien hemicelulozes satur acetilētus ogļhidrātu atlikumus. Hemicelulozes augu šūnapvalkā ar celulozi saista ūdeņraža saites, bet ar lignīnu galvenokārt ētera saites.

Hemicelulozes var kalpot gan kā šūnu sieniņu struktūrelements, gan kā rezerves barības vielas. Hidrolītiski šķeļoties, tās, neskaitot glikozi, veido arī mannozi, galaktozi un citus ogļhidrātus, tādēļ tiek sauktas attiecīgi par mannāniem, galaktāniem u.tml. Mannānus bieži satur augu sēklapvalki. Daudzi bezmugurkaulnieki, piemēram, gliemeži, spēj hemicelulozes izmantot uzturā, jo to barības traktā ir hemicelulozes šķeļoši enzīmi.


Hameleoni (grupa)

Hameleoni ir Latvijas popmūzikas grupa, izveidojusies 1998. gadā. Grupas dalībnieki Ēriks Budēvics (vokāls) un Andris Veinbergs (taustiņinstrumenti, piebalsis).


1987.—1988. gada PSRS čempionāta hokejā sezona

1987.—1988. gada PSRS čempionāta hokejā sezona bija 42. PSRS čempionāta hokejā sezona.

Sezona ilga no līdz . Šajā sezonā piedalījās 14 komandas. Čempionāta norise sākās ar priekšsacīkstēm, kurā katra komanda aizvadīja 26 spēles. Tālāk sekoja otrais posms, kuram kvalificējās desmit priekšsacīkšu labākās komandas, tajā katra komanda aizvadīja 18 spēles. Tālāk sekoja izslēgšanas turnīrs, kuram kvalificējās četras labākās otrā posma komandas.

Par sezonas čempioniem kļuva Maskavas CSKA spēlētāji, kas finālā uzvarēja Rīgas "Dinamo", kam šī bija veiksmīgākā sezona PSRS čempionātā. Par 1987.—1988. gada sezonas labāko spēlētāju tika atzīts CSKA pārstāvošais Vjačeslavs Fetisovs.


Eiropas autoceļš E271

Eiropas autoceļš E271 ir daļa no Starptautiskā E ceļu tīkla B klases ceļiem. Tas ved cauri tikai Baltkrievijai, un savieno Minsku ar Gomeļu. Visā savā garumā autoceļš seko Baltkrievija maģistrālajam autoceļam M5.


Eiropas autoceļš E20

Eiropas autoceļš E20 ir daļa no Starptautiskā E ceļu tīkla. Tas ved no rietumiem un austrumiem — no Šenonas Īrijā līdz Sanktpēterburgai Krievijā, cauri Lielbritānijai, Dānijai, Zviedrijai un Igaunijai. Maršruta kopgarums ir 1880 kilometri. Trīs vietās autoceļa maršruts ir pārrauts. Lai nokļūtu no Dublinas uz Liverpūli un no Stokholmas uz Tallinu ir jāizmanto prāmji. Maršrutā no Kingstonas pie Hallas uz Esbjergu nekursē automašīnas pārvadājoši prāmji.


Vjačeslavs Nazarovs

Vjačeslavs Nazarovs (; dzimis ) ir bijušais krievu izcelsmes Latvijas hokejists, aizsargs un hokeja treneris.


Juris Klodāns

Juris Klodāns (dzimis ) ir bijušais latviešu hokejists, vārtsargs, Latvijas hokeja izlases dalībnieks, tagad — hokeja treneris. Pašlaik (2020) Klodāns ir Kontinentālās hokeja līgas kluba Rīgas "Dinamo" vārtsargu treneris.


Valentīna Kozlovska

Valentīna Kozlovska (; , Esentukos) ir Krievijas starptautiskā sieviešu lielmeistare šahā (WGM, 1976).


Atentāts pret Franci Ferdinandu

Francis Ferdinands un viņa sieva Sofija Hoteka tika nogalināti atentātā Sarajevā, Austroungārijā. Viņus nogalināja serbu nacionālistiskās organizācijas biedrs Gavrilo Princips. Francis Ferdinands bija Austrijas hercogu un Austroungārijas troņmantinieks.

Šis notikums kļuva par ieganstu Pirmā pasaules kara sākšanai.


Juris Kalniņš (aktieris)

Juris Kalniņš (dzimis Siguldā) ir latviešu aktieris un režisors.

Vidējo izglītību ieguvis Siguldas 1. vidusskolā, pēc tam iestājies LVFKI, tomēr to nav pabeidzis. 1977. gadā absolvējis Latvijas Konservatorijas Teātra fakultāti (Dailes teātra VI studija), 1983. gadā — Kultūras un mākslas zinātņu fakultātes Režijas nodaļu.

No 1977. līdz 2017. gadam strādājis Dailes teātrī. Laikā no 1981. līdz 1985. gadam Kalniņš strādājis arī Latvijas Radio par diktoru. Papildu lomām Dailes teātrī tēlojis arī citu teātru iestudējumos. Tāpat tēlojis televīzijā. 2012. gadā kļuva par LNT raidījuma "Labvakar, Latvija!" vadītāju (kopā ar Jolantu Strikaiti). 2019. gadā tēlojis lomu TV seriālā "Sarkanais mežs".

Precējies ar aktrisi Katrīni Pasternaku.


Hidrauliskais pārvads

Hidrauliskais pārvads ir pārvada veids, ko izmanto galvenokārt dīzeļlokomotīvēm. Lokomotīvēm ar hidraulisko pārvadu, tāpat kā lokomotīvēm ar elektrisko pārvadu, primārais dzinējs ir dīzeļdzinējs, kurš griež hidropārvada sūkņa ratu. Sūkņa rats nodrošina hidropārvada eļļas padevi un vienmērīga spiediena nodrošināšanu, kurš tiek izmantots, lai grieztu turbīnu. Turbīna ar zobratu un kardānpārvadu palīdzību nodod griezes momentu uz vilces reduktoriem, kuri piedzen lokomotīves dzenošās asis. Pielieto uz mazas un vidējas jaudas manevru lokomotīvēm (TGM3, TGM23, u.c.) Tāpat hidropārvadi tiek pielietoti Rīgas vagonbūves rūpnīcā ražotajiem DR1A un DR1Am markas dīzeļvilcieniem.


Juris Hlevickis

Juris Hlevickis (dzimis ) ir latviešu ārsts un politiķis. Bijis Jūrmalas domes priekšsēdētājs no 2003. līdz 2005. gadam. Hlevickis bija viena no centrālajām personām kukuļošanas skandālā, par ko viņš pavadīja trīs gadus cietumā.


Līči (stacija)

Līči ir dzelzceļa stacija dzelzceļa līnijā Ventspils—Tukums II starp Spāres un Stendes stacijām. Tā atrodas Talsu novada Ģibuļu pagastā, Līčos.


Puze (stacija)

Puze ir pieturas punkts dzelzceļa līnijā Ventspils—Tukums II starp Spāres un Elkšķenes stacijām. Tas atrodas Ventspils novada Puzes pagastā. Pieturas tuvumā nav lielāku apdzīvotu vietu.


Pumpuri (nozīmju atdalīšana)

Pumpuri () — vasas aizmetņi Pumpuri — Jūrmalas pilsētas daļa Pumpuri — dzelzceļa pietura līnijā Rīga—Tukums II Pumpuri — apdzīvota vieta Skrundas pagastā Čikstiņciema cits nosaukums Daugaviešu Birzgales pagastā cits nosaukums


Lidija Semjonova

Lidija Semjonova (; dzimusi , Voločiskas rajonā, Hmeļnickas apgabalā, Ukrainā) ir Ukrainas starptautiskā sieviešu lielmeistare šahā (WGM, 1982).


Česka Tršebova

Česka Tršebova () ir pilsēta Čehijā, Pardubices apgabala Ūstu pie Orlices apriņķī. Pilsētā atrodas dzelzcēļa lokomotīvju uzņēmums LOKO.


IRIS (Saules observatorija)

IRIS jeb Interface Region Imaging Spectrograph (no angļu valodas — Saskarnes reģiona attēlu spektrometrs) ir ASV kosmiskais aparāts Saules izpētei. Tā ir NASA programmas Small Explorer program divpadsmitā misija (SMEX-12). Palaists 2013. gada jūnijā. Tas novēros Saules koronu un hromosfēru, lai labāk izprastu enerģijas pārvienošanos caur Sules atmosfēru.

Kosmisko aparātu izgatavoja Lockheed Martin Solar and Astrophysics Laboratory (LMSAL). Teeleskops uzbūvēts Smitsona astrofizikas observatorijā (Smithsonian Astrophysical Observatory) IRIS instruments ir ultravioletā starojuma spektrometrs ar attēlu uzņemšanas biežumu viens kadrs sekundē. Tā izšķirtspēja ir 0,3 leņķa sekundes ar spektrālo izšķirtspēju angstrēma daļas.


Niks Apsītis

Niks Apsītis (dzimis ) ir bijušais Latvijas hokejists. Savas karjeras laikā spēlējis vairākās Latvijas čempionāta komandās un Spānijas hokeja līgas klubā CH Vitoria-Gasteiz, 2012.-13. gada sezonā kļūstot par Spānijas čempionu. 2014. gadā kļuvis par Latvijas čempionu.


Vadims Adoņevs

Vadims Adoņevs (dzimis ) ir Latvijas hokejists, kas pašlaik (2013) spēlē Spānijas hokeja līgas klubā CH Vitoria-Gasteiz, 2012.-13. gada sezonā kļūstot par Spānijas čempionu.


Renārs Kazanovs

Renārs Kazanovs (dzimis ) ir Latvijas hokejists. Pašlaik (2019) spēlē Latvijas virslīgas klubā HK Mogo.


2014. gada FIFA Pasaules kausa kvalifikācija — UEFA zona

2014. gada FIFA Pasaules kausa kvalifikācija ir UEFA zonas kvalifikācijas turnīrs, kas noteiks tās 13 Eiropas valstu komandas, kas piedalīsies finālturnīŗā. Kvalifikācija norit divās kārtās.


Sje Dzjuņa

Sje Dzjuņa (, ; dzimusi , Baodinā, Hebei provincē, Ķīnā) ir Ķīnas starptautiskā sieviešu lielmeistare šahā (WGM, 1991). 7. Pasaules čempione šahā (1991—96, 1999—2001).


Punktu ieskaite Tour de France

Punktu ieskaite Tour de France ir viena no papildu ieskaitēm Tour de France sacensībās, kas tika izveidota 1953. gadā. Punkti tiek piešķirti par augstu vietu ieņemšanu posma finišā un starpfinišos. Tā tiek uzskatīta par sprinteru ieskaiti un tās līderi norāda ar zaļu krekliņu.


7 Up

7 Up ir gāzēts, bezalkoholisks The Pepsi Co dzēriens ar laima un citrona garšu. Dzēriens ir pieejams 14 dažādos veidos, 188 valstīs. 7 Up ir radīts 1929. gadā Sentluisā, ASV un tas ir kļuvis par vienu no populārākajiem dzērieniem pasaulē. Dzērienu radīja divas nedēļas pirms 1929. gada Volstrītas krīzes.